Krutwig-en Vasconia. Euskal esentziaren erabateko perbertsio erabatekoa (2) - Aberriberri bloga\nOstirala, 15 uztaila, 2011\nVasconian Krutwigek Euskalerriak bere bilakaeraren bilakaeraz nazionalismo-arotik marxismo-arora, edota materialismo dialektikorako arora, igaro behar zuela aldezten zuela aurreratu nuen aurreko artikuluan. Honako honetan, arrasto horri segika, aurreraxeago egingo dut. Izan ere, Nazio-arotik aro berri horretarako pasabide delako hori ez du horren literalki defendatzen Vasconian Krutwigek; horren aldezpen zein oinarriztapen ukaezin bat egiten du, baina ez horren literalki, ez horren argi eta agerika (estalbide edo zeharbide oso aipatzeko moduko bat erabiltzen du eta). Pixkana-pixkana joango naiz deskribatzen zer-nola egiten duen.\nBere aldezpen, argudio, zein aldarriei behar bezala erreparatzeko behar adinako denbora eman eta gero, ikusiko dugu, beroiek aro dialektikoan murgilduriko Euskalerri zeharo berri batenak direla argi eta garbi, baina, halere, egiari egia zor, ikusiko dugu nola berak, literaltasunari dagokionaz, ez duen hola hola botako azken aldarrikapen hau. Kontuan izan dezagun orduko euskal gizarte eta gazteriak nazionalismo historikoan zituela bere erroak eta erreferentea; bestetik, komunismo ideia orduan arrotzegi zen gizarte hartan. Hortaz, erronka hori ezin segituan, zuzen eta agerika aurrera eraman; zigi-zagean antzo izan beharko, zeharbidez beharko zuen egin derrigor. Euskalerrirako estadio berri hori, barne-muinaz zein ondorengo eduki zehatzez, funtsa zeharo materialistakoa zena, dudarik ez, baina berau nazionalismo-janzkeraz saldu/defendatu behar izan zuen – bere irudiko estrategia hutsa zena, gure ikuspegitik estrategia zehatz eta tranpa-tranpatia zen.\nAipatu behar da baitere, gerora, 80ko hamarkadan, Krutwig-ek bere abertzaletasunean jarraitu zuela irmo marxismoa ukatu eta gero. Beste hainbat abertzaleri gertatu bezala, garaiaren nazioarteko haizeek eraginda, pentsatu zuen marxismoa izan zitekeela euskal nortasunarentzat gordailurik onena, orduan munduan gertatzen ari ziren askapen mugimenduen ariora. Jon Mirandek gauza berdina pentsatzera iritsi zen, alegia, gizarte demokratikoek ez ziotela euskal abertzaletasunari aukerarik ematen eta beharrezkoa zela munduko indar totalitarioekin lerratu, euskal nortasuna salbatzeko. Horrengatik zioen (Jon Juaristiren “El Bucle melancólico” liburuaren zita da hau):\n“No veo movimiento entre los nacionalistas vascos; estoy seguro de que no nos traerá nada bueno aliarnos con esas dichosas Mestein Democracies. En mí opinión, podríamos haber jugado estas bazas:\n1.º Haber colaborado con los alemanes cuando fueron los amos aquí, pero ahora nuestros hermanos de más allá del Rhein están kaput…\n2.º Unirnos con los estalinistas. Pero nuestros creyentes vascos no podrían aceptar esto.\n3.º Aliarnos con otros pueblos y razas pequeñas de Europa: los nacionalistas vascos nunca han intentado entrar en relaciones con ellos (en estos días, los franceses han condenado a muerte a un patriota bretón. Estoy seguro de que ni el Gran Señor Aguirre ni las otras personalidades de JEL hablaran en su favor).\nEstando así las cosas, ¿por qué seguir trabajando en el mundo del eusquera? Seguimos escribiendo poesías en vasco mientras en nuestro pueblo se mueren el eusquera y los vascohablantes. Y cuando un pueblo se muere, no hay resurrección para él, aunque sea cristiano.\n¿Qué pasará? Los americanos están armando a Francia con vistas a una guerra contra los rusos. Quizá la Casa Blanca ayude también a Franco. Y si no lo hace, pondrá una barrera en los Pirineos, y, entonces, adiós Euskadi.\nNuestra única salvación estaría en que los alemanes levantaran un ejército o que los rojos ganaran la guerra, pero no espero que las cosas salgan así”\nBaina, une horretan, Krutwig-ek gogoz besarkatzen zuen teleologia marxista. Uste zuen beharrezkoa zela honen gradualismoa Euskalerriara aplikatu. Horrek suposatzen zuen abertzale-demokrata ideologia eta historia ukatzea eta, beharrezko heinean, baliatzea ere. Estadio berri horretaranzko bidea zertzen joate aldera, delako estadio hori materialista hutsa ez, baina nazionalismo berri bati zegokiola sinestarazi behar zien ordurarteko gazte nazionalistei; nazionalismoa etorkizunean bizirauteko, bide posible bakarra irekiko liokeena nazionalismo berritzaile itxurapeko delako hori baino ez zegoen, orduko nazioalismoa zaharkituari kontrajarritako nazionalismo berritzaile huraxe.\nHorretarako, lehenengo eta bat Sabindar jatorriko nazionalismoa ondo desitxuratzen ahalegindu behar zen ezinbestez. Honi esentzia-nazionalismoa izatea leporatuko dio etengabe eta berorretaz zeraxe esango digu: mota honetako nazionalismoak tematuegiki begiratzen die arrazari, kulturari eta tradizioari, baina betiere aldakortasunik izan beharko ez luketen zerak bezala, kosta ahala kosta bere berean, are lehengo berean ere mantendu beharrekoak antzo. Berorri esentzia-nazionalismoa deitzearekin nahiko ez eta, horrekin bateratsu ere, delako esentzia-zaletasun hortik hertsiki segituko zen estatikotasuna salatu maltzur-maltzurki: Etnia eta berarekin loturiko bereizgarriak bere horretan mantendu nahi izateak, aldaezinki mantendu nahi izateak, gizarte-eraldaketarako lege garaikideen esanetara jarri gabe, etnia eta nazioa bera hilaraztea da, berant baino lehen berau hilotz bilakaraztea. Tema-tematuki nazionalismo historikoa desitxuratzen ahaleginak eta bi egin zituen, eta batzuetan berau zinetan are nazionalismo izateari utzi izana, edo sekulan izan ez izana, leporatu ere.\nEtniaren oinarritik bertatik hasi zuen bere ideologia-oinarriztapena, betiere, berau (eta berorren eduki antropologikoak), ohiko gizarte-zientzien trataeretatik zeharaldatuta eta, hortaz ere, une oro berera eramanez. Guztiarekin ere, etnia eta nazioaren arteko muga zehatza zedarritzeari garrantzizko ere garrantzizko iritzi zion; izan ere, beroien artean jauzi oso kualitatiboa ikusi zuen. Bere esanetan, talde batek nazio-ezaugarritzapena izan dezan segidako bi baldintza hauek eman behar ziren ezinbestez: etniaren baitango edukiaz kontzientzia garbia izan, bateko, eta, horrez batera, besteko, hortik segiko den talde-borondate argi bat. Ideia beraxe azaltzen du ezinago argi ETAren Liburu Zuriak:\n“El nacionalismo que quiera ser algo efectivo tiene que representar una tarea, ser un ideal con futuro, en torno al que se agrupen mental y materialmente hombres que se crean unidos, por uno u otro factor, a tal tarea nacional… Estos factores, que separan un pueblo de otro, dan a las personas que participan de ellos la conciencia de corresponder a un grupo humano diferente al de los vecinos. Cuando estos factores étnicos o nacionales existen pero los individuos que los poseen no tienen conciencia de su personalidad se habla de una etnia. Si la etnia adquiere conciencia de su personalidad se habla de una nación. Ahora bien, la nación sólo existirá verdaderamente cuando esta conciencia nacional lleva a los hombres a realizar un destino común”\nKrutwigek nazioa eta bere zer-nolakoa ez duela era esentzial batean ulertzen esango du, ez duela ikusten denboran zehar aldaketarik jasaten ez duen zera gisa; modu dinamiko batean baizik. Eta horrek ahalbidetzen du faktore objektibo hauek dinamikoak izatea eta mutatzea, bere ustez, eta horren ondorioz nazio baten biziraupena bera:\n“La nacionalidad es dinámica, algo que vive, y querer definirla como algo estático es matarla o tratarla como una momia”\nAipaturiko dinamikotasunaren beharrezkotasuna da seguruenera Vasconia idazlanaren ekarpen nagusienetariko bat. Krutwig-en Vasconian euskal herriaren ezaugarriak era estatiko batean babestu nahi izana ikusi nahi duenak obra honetaz ez du zipitzik ere ulertu. Baina dinamikotasunaren aldezpen horrek – berenez eta printzipioz inongo eragozpinik sortu beharko ez ligukena- badu bere baitan amarru izugarri bat. Izan ere, inoiz ez dugu dinamikotasun-behar hori zalantzan jarriko nazioaren kontzeptua jorratzen dugunean, baina, berak egiten duen dinamikotasunaren aldezpena besterik da: ematen du, nonbait, dinamikotasun delako hori soil-soilik eta derrigorrean materialismo dialektikoaren eskutik etor litekeela.\nEuskal nazionalismo historikoaz eginten duen deskribapen ezin kritikoagoak, horri muturreko esentzialismoa leporatu izanak, berorren ezaugarririk azpimagarriena bilakaera sozial eta historikoaren aurkako joera argi bat edukitzean dela esatera bultzatuko du Krtuwig. Eta zeharbidez, azken ezaugarri honengandik berarengandik ondorioztatuko digu ustezko nazionalismo horrek nazionalismoa izateko ez duela bigarren eskakizun-baldintza betetzen, alegia, bere estatikotasun historiko horretan tematurik, berez eta izatez ez duela talde-borondatea bultzatzearen baldintza betetzen jada. Eta maltzurki egindako parekatze horretatik bi ondorio garbi nahi ditu luzatu bere idazlanaren muinak:\n-Batetik, berdinketa horren ondorio zuzenaz, sabindar jatorriko nazionalismo historikoa zeharo indarge, are betiko jokoz kanpo ere utzi.\n-Eta bigarrenik, hori eginda, nazionalismo itxurapean (soilik itxurapean) bere proiektuari, finean eta soilik klase-irraultzarako zen proiketuari, bide zabala ireki.\nIkusi dugu, beraz, bere idazlanaren larria ez datzala soilik proiektu materialista bat euskal nazionalismo mozorropean saltzen saiatu izanean, baizik eta euskal zinezko proiektu nazionalista, alegia, nazionalismo historikoa bera ere balizko nazionalismo-eredu onargarrietatik zeharo bazter utzi nahi izanean. Arikulo honi jada amaiera emate aldera, nire aspaldiko Goiz Argirako artikulu batetiko adierazpen bat baino ez dut ekarriko hona (El hecho nacional desde el prisma zubiriano izenburupekoa); izan ere, artikulu honetan, inondiko ikuspegi materialistatik idatzirik ez zegoena, hurrik eman ere, Zubiriren talde-filosofia eta metafisika baliaturik, nazio kontzeptuari kontu egin nahi izan nion:\n“Sea cual sea la causa por la que se originó un pueblo, esté perdurará en la historia en tanto en cuanto sepa preservar su esencia. Y un pueblo preserva su esencia si sigue aportando al individuo una manera atractiva y concreta de enfrentarse al mundo. Hoy es el día en el que la distancia entre los pueblos es cada vez menor, el día en el que en sí, cualquier pueblo puede extinguirse de un día para otro. El individuo, por otro lado, no está capacitado para enfrentarse por sí sólo al mundo, para hacerlo necesita llenar su haber de las posibilidades que le brindan los demás. Desde este punto de vista, que un pueblo subsista o no en un mundo más turbulento y globalizado que nunca dependerá de su capacidad o no de aportar una fórmula concreta para enfrentarse al mundo y del atractivo comparativo de la misma con respecto a la de otros pueblos. En este aporte subyace la perduración de un pueblo como tal… (p12)”\n“Como ya he afirmado y recalcado, la naturaleza cuasi-sustantiva de un pueblo nos lleva a afirmar que el ser de su ser se da siendo. Hay que tener muy en cuenta que un pueblo es siempre el mismo siendo siempre diferente. Un pueblo es pueblo en tanto en cuanto perdure su esencia, pero esta se va actualizando en el transcurso de la historia. Un pueblo va cambiando, aún siendo siempre el mismo (misma esencia), es siempre diferente. Va cambiando, muchas veces por influencias de otros y por decisiones y caminos por los que va optando por de forma voluntaria. Cualquier intento de congelar el devenir lineal imparable de un pueblo lo pervierte y puede poner en peligro la subsistencia del mismo.”(p.13)\n11:19 15 uztaila, 2011\nEgia da, artikulu egileak esaten duen bezala, frankismoaren hotzean (batez ere 50garrengo hamarkadan) esperantzarik ia ez zegoenean euskal kausarentzat Franco amerikarren aliatua bilakatu zelarik, hainbat abertzaleek marxismora jo zutela askapen bide bila eta aliantza politika berri bat eraiki nahirik.\nMiranderen zitak horixe adierazten du: frustrazioa (mendebaldeko demokrazien aurrean), desesperoa eta itxaropen berri baten bilaketa. Ordukoan ulertu zitekeena (hein horretan ulertu behar da ere Krutwig beraren postura) orain ulergaitza gertatzen da.\n60garrengo hamarkadaren askapen mugimenduek tiraniak direla erakutsi digute. Eta ENAM bera logika tiraniko horren baitan ibili da beti. Gure herriak garapen ekonomiko eta sozial berezia jaso du, eta, halaere, suntsipen globalaren profetak ugaldu dira gure artean.\nOndo, bestalde, Goitiak artikuluaren amaieran egiten duen kontraposizioa. Krutwig-ek ez zuen, une horretan, euskal esentziarik ametitzen eta beraz, maila batean, gure herria egitasmo global baten partaide bilakatu behar zen, pirineotako artzaren moduan habitat delakorik gabe estingitu behar zen espezie baten antzekoa izan nahi ez bazuen.\nZubirik, ordea, ikusten du dimentsio dinamiko bat badagoela ere giza gauzetan, gizakiak beste gizakien frutu garela. Kontinuitatea eta egokipena aldarrikatzen ditu, orduan, nortasun bizi baten zeinu bezala.\n20:14 15 uztaila, 2011\nKrutwigek eta ETAkideek ohiko abertzaletasunari egindako kritikak ez du bermerik, EAJ partido moderno gisa sortzen baita eta ekiten baitu hasera-haseratik. Krutwig-ek, bestalde, badakusa jarraikotasuna dagoela Euskalerri eta Euskalerri izandako eskualdeetan euskal nortasunaren berezitasun askoeri dagokionez. Horregatik eraiki zuen Vasconiaren konzeptua. Esan behar da konzeptu hori ez duela berak inbentatzen, Bernardo Estornes Lasa jelkide erronkarriarrak baizik bere 1952ko liburuan, “El Ducado de Vasconia” deitzen dena. Krutwigek erreproduzitzen duen mapa Estornes-en mapan oinarrituta dago.\n14:38 2 apirila, 2012\nBeraz, zuen arabera, Krutwigek inpernuko marxismo zitala zabaldu nahi du eta euskal abertzaletasuna horretarako aitzakia bat besterik ez da. Kar, kar.\nGalderatxo bat: ba al dakizue PNVk sortu zenean katolikotasun erradikala zalantzarik gabe euskararen eta independentziaren aurretik jartzen zuela? Francori palioa jarriko zion katolikotasun hori, bai. Beste galdera bat: noiz jarri du PNVk, bere 120 urteetan, euskara edo independentzia kapitalismo burges zapaltzailearen aurretik? Honen erantzuna neronek emango dizuet: SEKULA EZ. Poltsikoak bete eta gero gerokoak.\nEz dakit nik liburua osorik irakurri ote duzuen. Hala balitz, jakingo zenukete Krutwigek Sabino Aranari ondo egindakoak ere aitortzen dizkiola, edo PNVri eta elizari egindako kritikak ederki arrazoituta daudela. Eta Vasconiako “marxismo” hori konkistatzaileak etorri aurretik Euskal Herrian izan genuen sistema dela, eta oraingoa baino bidezkoagoa.\nJakin al liteke zein engainatu nahi duzuen bi artikulu hauekin?\n17:05 2 apirila, 2012\nKrutwig-en obrak argi eta garbi dio bere izenburuan “estudio dialéctico de una nacionalidad”. Eta “dialektika” hori materialismo dialektikoa da. Krutwig-ek esaten du ikuspegi marxista dela bere obra horren iturburua, orduan marxismoa berarentzat zientifikoa zelako. Ikus 349 horrialdean: “El marxismo quiere resolver las contradicciones que se observan en la Naturaleza. Se puede decir que el marxismo ha descubierto la realidad natural, histórica y lógica de las contradicciones. Así su avance victorioso en la sociedad moderna, donde las contradicciones son evidentes, es una consecuencia lógica”.\nBeraz, Beste Bat maitea, ¿zertara dator horrelako far itzelak autoreek egi biribila esan dutelako? Portzierto, Krutwig-ek Maoren liburuska gorria euskarara ere itzuli zuen. Eta berak bere burua lehen komunista abertzaletzat jotzen zuen. ¿Zer gerttzen da, Beste bat? Intoxikatzera zatozela edota huts hutsik arazo honetaz ezerez ez dakizula?\nPNVren katolikotasunaren inguruan bi gauzatxo esango nizkizuke, ene laguna: lehena, PNVk sortu zuela euskal abertzaletasun politikoa. Hau da, bera da abertzaletasunaz hitzegitean hartu behar den erreferentzia puntua; esan genezake, katolikotasunik gabe ez litzatekeela Euskal Herrian abertzaletasun politikoa eta euskararen aldeko mugimendurik gertatuko. Hori horrela gertatu delako.\nBigarrena, PNVk Eliza espainol eta Batikanoaren kontrako bidea hartu zuen 36ko gerra zibilean. Beraz ezin liteke esan (zuk esaten duzun bezala) katolikotasun ofiziala abertzaletasunaren gainetik jartzen duenik. Beraz beste behin ere gezurra diozu ala indokumentatu bat zara.\nZuk bai ez duzula Vasconia irakurri. Kristonak esaten ditu Sabino Aranari buruz (Hitler baino arrazistagoa dela eta horrelakoak; Jose Antonio Agirre eta Jesus María Leizaolari kristonak botatzen dizkien bezala).\nZu bai zarela engainatzaile nazkagarri, indokumentatu eta abertzaletasunaren kontrakoa. Zuk ez duzu liburua irakurr edota liburuaren edukina tapatzen ari zara. Ezker iraultzaileko akolitoak gezurrean hezitutakoak zarete.\n17:20 2 apirila, 2012\n“Francori palioa jarriko zion katolikotasun hori”. Francori palioa jarri zioten apezpikuek, ez katolizismoak. Gerran fusilatutako apaizek eta kristauek jarri zioten palioa?\nLapikoa borborrean, ezta?\n22:54 3 apirila, 2012\nBeste bat, artikulu hau biziki gomendatzen dizut: http://www.deia.com/2011/11/26/sociedad/historias-de-los-vascos/sabin-arana-euskara-egitasmo-politikoa-ere-da\n13:24 4 apirila, 2012\nTira, hasteko lagun maite izendatzen nauzu, eta gero intoxikatzaile (?), engainatzaile, nazkagarri, indokumentatu, akolito eta gezurti deitzen didazu. Aholkutxo bat, panpoxa: gauza jakina da PNVren betiko hipokrisia hori, baina hala ere hobe zenuke pixka bat disimulatzen saiatu.\nVasconia ez dudala irakurri diozu. Irakurri dut, bai, bestela ez nintzen iritsiko batzoki honetara, liburuari buruz jendeak zer zioen interneten begiratzen hasita.\nKrutwig komunista zela? Maoren liburu gorria euskaratu zuela? Eta? Vasconian defenditzen duena “marxismoa” dela? Ba, ez behintzat marxismo sobietarra bere horretan. Liburua irakurtzean ikusten da Euskal Herria “komunista” zela bere erara, hainbat arrazoirengatik. Gero kapitalismoa, burgesia eta gainerakoa sartu ziren arte. Horren alde egiten du Krutwigek. Eta artikulu honetan esaten da Krutwigen abertzaletasuna horra iristeko aitzakia bat besterik ez zela. Eta ez da hala inondik ere. Vasconian esaten den bezala, askapen nazionalak askapen ekonomikoarekin batera etorri behar du. Hori kritikatzen dizuet nik, eta are gehiago PNVri edo ingurukoei, bizitza osoan kapitalismo basatia abertzaletasunaren gainetik jarri ondoren.\nZure 3. paragrafoan alderdiko karneta erakutsi duzu eta ondo geratu zara. Baina hain azkarra izanik jakingo duzu XVI. mendean jada “Euskal Herria” hitza idazten zela “Euzkadi” magiaz asmatu aurretik, edo PNV baino lehen Lingua navarrorumean mintzatzen ginela, edo Lore jokoak izenekoak ere bazirela PNVren aurretik, edo Agosti Xaho ere PNV baino lehen jaio zela, edo PNV baino mendeak lehenago hemen bazela erreinu euskaldun independente bat. Eta “katolikotasunik gabe ez litzatekeela euskararen aldeko mugimendurik gertatuko”… Mesedez, panpoxa, mesedez. Jende askok gogoan ditu oraindik txikitan euskaraz hitz egiteagatik fraide eta monjek emandako ostiak, beraz ez alferrik ahalegindu.\nEzin omen liteke esan katolikotasuna abertzaletasunaren gainetik jartzen zutenik. Nik dakidala umeak beti bataiatzen jarraitzen zuten, baina umeei euskaraz irakasten ez beti. Baina irakurri gure Sabino Arana santu katoliko erdaldunak esaten zituenak, Martini idatzi diodan erantzunean.\nKrutwigek kristonak esaten dituela Sabino Aranari/Jose Antonio Agirreri/Leizaolari buruz? Ez, panpoxa. Arana existitzen ez den arraza batekin bueltaka ibiltzen zela beste guztiaren gainetik, edo PNVko euskal hiztun askok ez zietela seme-alabei euskararik irakatsi (Krutwigek aipatzen duen desnazionalizazioa), edo Leizaolarentzat Nafarroa ez zela “Euzkadi”, edo 1937 inguruan PNVk independentzia ahaztu eta izan zuen jarrera estatutista lotsagarria, besteak beste, horiek denak salatzea ez da “kristonak” esatea. Hori egiak esatea da, PNVri eta zuri min ematen badizue ere.\nEta abertzaletasunaren kontrakoa ez naiz ni, panpoxa. Hori PNV izeneko alderdi bat da, gaur arte behintzat. Agur eta ondo izan.\n* Kepa Igeari:\nEliza katolikoa erakundeak jarri zion palioa Francori edo erakundearen onespenarekin jarri zioten, gutxienez. Horren kontrako apaiz eta kristauak bazirela hemen? Bai, noski. Eta? Ni erakundeaz eta PNVz ari nintzen. Elizak frankismoaren eta genozidioaren aldekoa izaten jarraitu zuen, eta PNVk elizaren aldekoa. Horregatik da JEL zalea.\nEskerrik asko artikuluagatik. Artikulu hori idatzi duenak borondatea izango du, baina ez daki euskaraz idazten. “Euskara egitasmo politikoa ere da” izenburua bera okerra da. Euskara egitasmo politikoa ere bada.\nNik ez dut esan (Krutwigek ere ez) Arana euskararen aldekoa ez zenik. Baina erlijioa euskararen aurretik jartzekotan, horrek ez du ezertarako balio. Hona Aranaren pailazokeria batzuk, espainolez idatzi zituenak:\n“Si nos dieran a elegir entre una Bizkaya (sic) poblada de maketos que sólo hablasen el euskera y una Bizkaya (sic) poblada de bizkainos que sólo hablasen castellano, escogeríamos sin dubitar esta segunda, porque es preferible la substancia bizkaina con accidentes exóticos que pueden eliminarse y sustituirse por los naturales a una substancia exótica con propiedades vizcaínas que no podrán cambiarla”.\n“Si fuese moralmente posible una Bizkaya (sic) foral y euskaldun (o con euskera), pero con raza maketa, su realización sería la cosa más odiosa del mundo, la más rastrera aberración de un pueblo, la política más inicua y la falsedad más estupenda de la historia”.\n“Proclamo el catolicismo para mi Patria, porque su tradición, su carácter político y civil, es esencialmente católico. Si no lo fuera, lo proclamaría también, pero si mi pueblo se resistiera, renegaría de mi raza; sin Dios no queremos nada”.\n“Juan-Goikua. Bizkaya (sic) será católica, apostólica, romana, en todas las manifestaciones de su vida interna y en sus relaciones con los demás pueblos… Anteposición de Juan-Goikua a Lagi-Zarra. Bizkaya (sic) se establecerá sobre una completa e incondicional subordinación de lo político a lo religioso, del estado a la Iglesia”.\nDena dela, Arana euskararen alde zegoen erabat eta halaxe aitortzen zaio Vasconian. Baina Krutwigek dioen bezala eta zoritxarrez, bere alderdiko ondorengoek ez zuten kontutan hartu hori. Hortik datorkigu gaurko PNVko Bilboko alkatearen euskara, besteak beste.\nOntsa izan zu ere.\n19:42 4 apirila, 2012\nOrduan egia da autoreek diotena, alegia, Krutwig-ek marxismoa zabaldu nahi zuela. Zertara hortaz autoreei botatzen diezun far gaiztoa? Intoxikatzailea deitu zaitudala? Noski agerian utzi duzu halakoxea zarela, ametitu egiten baituzu beraiek diotena, nik noski zita hori jarri eta gero. Behar da bekoki halakoa ukatutakoa ametitu eta gero gainera petxua ateratzeko.\nGauza bat da Krutwigek euska gizarteari egozten dion “komunismo” primitiboaren teoria (gero ETAkoek errefusatuko zutena, porzierto) eta beste gauza berak inposatu nahi zuen sistema marxista. Gauza erabat desberdinak dira bata eta bestea. Noski euskal komunalaren aldekoak ez ziren marxistak, baina Krutwig bai osoki, zuk adierazi bezala. Euskal komunismo primitiboaren aitzakia gaur gaurko marxismo-leninismoa inposatzeko argudio bat zela agerian dago.\nAskapen ekonomikoaren aitzakiarekin Sobiet Batasuna, Txina, Kuba eta Ipar Koreako infernuak sortu dira. Eta Euskalerrian ETA eta ENAMen ekintza odoltsuak jasan behar izan ditugu. Askapen ekonomikoa aitzakia da ere, tirania molde bat inposatzeko.\nPNVk ez du sekula kapitalismo basatia defendatu, are gehiago, fatxismoaren kontra eratu zuen ejerzito oso bat. Eta horren kontura PNVko “kapìtalistek” (Ramon de la Sota, adibidez) bere ondasu guztiak galdu zituzten. Ikusten da zuek totalitarioek gezur ustel hori zabaldu nahi duzutela. Baina errealitateak uko egiten dio zuk esandakoari.\nEuskal Elizak salbatu zituen ikastolak, euskal apaizek salbatu zuten euskara eta euskal kultura, munduko ezkerrak kaka egiten zionean Euskalerriari. Beraz txorakeri eta gezur gutxiago, Beste Bat, ikusten dala euskara eta Euskalerriaren historiari ez diezula inongo maitasunik eta nahiago duzula zure aitaponteen kakazaharra zabaltzea.\nMesedez, Beste Bat intoxikatzailea, mesedez, Beste bat gezurti galanta, kontuan izan Axular, Txomin Agirre, Barandiaran, Antonio Zabala, Arantzazuko praideak, Zarautzko frantziskanoak eta euskararengatik bizia eman duten milaka eta milaka euskal abertzale katolikoak, ETA eta ezker iraultzailea sortu baino askosaz lehenago lan egiten zutenak.\nEzetz zer, Beste Bat? Krutwig-ek hau dio Agirreri buruz: .\n“La camarilla de ineptos que coreaban alrededor del antiguo jugador de fútbol, llamado José Antonio Aguirre y Lecube, con su acostumbrada visión política (?) iba a torpedear lo que ellos juzgaban impolítico, a fin de que se obtuviese de Madrid un Estatuto, que la República Española, ofrecía ahora, para que los vascos le sacasen las castañas del fuego”.\nEta jeltzaleei buruz:\n“(…) los seguidores de J.E.L. seguían las teorías tan racistas (aunque de un racismo estúpido, mucho más estúpido y más falto de base científica que el de los nazis alemanes) unidas a un fanatismo religioso que mana de estas normas sabinianas”.\nForo de Ermuako espainolek ez dute halako zorroztasunik erakusten. Krutwig, zuek ezker iraultzailekoak bezala, gorrota diozute benetako abertzaletasunari.\nEuskal eliza kristonak jaso behar izan zituen Francoren aldetik alzamenduaren lehen egunetatik, euskal apaizak eta fraileak erreprimituak eta fusilatuak izan ziren, hiru probintzietako gotzai nagusiak, Mateo Mugikak, herbestera jo behar izan zuen fusilamentutik salbatzeko. Eta noski hainba eta hainbat euskal apaiz eta erlijiosoek, euskal kultura eta hizkuntza defendatzeagatik, zigorra jaso zuten, baita gotzaiak ere, Añoveros, Bereciartua, Argaya bera… Intoxikatzaile nazkagarria zara benetan, Beste Bat.\nEskerrik asko Aranaren zitak ateratzeagatik. Zulu batek boerri buruz ala irlandar batek ingelesi buruzkoak ez dira ere txantxetakoak, herri zapalduak herri zapaltzaileari ez batizkio loreak botatzen. Baina ikusten da zu Foro de Ermuarekin bat egiten duzula euskal abertzaletasuna izorratzea baldin bada helburua.\nEzker iraultzaileko kastakoak alakoak zarete, euskal historia, abertzaletasuna eta kristautasunaren etsaiak, ezker eta espainola bezainbeste.\n22:51 4 apirila, 2012\nEAJ ez da “eliza katolikoa Erakundea”-zalea, 36ko gerra baino lehen jeltzale talde bat izan zen Vatikanon non Pio XIIa izango zenak “irizpide politikoak” eman zituen: españako eskuindarren alde egitea hauteskundeetan. “Agindua” ez zuen bete EAJk jakina. Beraz, “beste bat”en argudioa ezeztatzen da.\nBeste auzia da “rerum novarum”a\n13:04 5 apirila, 2012\nBeste bat”, lehenik eta bat, zinez estimatzekoa, plazer bat, zure egunotako eskuhartzea Krutwigen jada aspaldi zaharreko artikulu honen arira. Bertzetik, egia aitor, ezin zurekin bat etorri, espero izaiteko zenez. Baina uretan sartu aitzin, zera adierazi lehenik eta bat: artikuloari atxiki beharko zinatekeela eta ez segi-segituantxe, horien edukiak bazter utzi, eta berehalakoan zure intereseko PNVren nazionalismo historikoaren kritika egin. Argi da Krutwigen obra hau MLNVren abertzaletasun dialektikoak oinarri-oinarrizko erreferentzia ukan zuela (garai hartako ETAkoek ohe-liburutzat baitzeukaten), abiaburu teorikoa markatu ziona alegia. Bertzeko ere, horrez batean ere, eta bigarren artikuluan halaan adierazten da argi eta klar, ez da nehondik ere Krutwig persona epaitu asmo ttipienik ere ukan; izan ere, obra honen mezu ezinago argia tarteko ere, berak obra horren ondotik oso bestelako ibilibidea urratuko baitzuen, asmo ideologizante hauek bazter utzi arront eta nazionalismoak berez bide oso zabal zein ezeingo idelologia hertsiaz haratagokoa zuela (60koetako eredu dekonstruktibista berteak beste) onartuaz.\nHemen, hartaz, Krutwigen Vasconia (“estudio dialectico de una nacionalidad) ekarri nahi ukan da hizpidera, hori soil-soil. Honakoxe derrazunean (“Krutwigek inpernuko marxismo zitala zabaldu nahi du eta euskal abertzaletasuna…),…ba zer erranen dizut, ba bai eta ez; obra, berau, da solastatzen ezinago argi eta klar; nolanahi den, ez, nik bertzetara adieraziren nuke kontua:\n-Batetik, obraren izenburuak berak du aintzinatzen bere gogoa: euskal nazionalitatearen gaineko azteketa dialektikoa. Horrek ez badizu deusik ere iradokitzen, ba….\n-Bestetik, obraren edukiek ongi ere ongi heltzen diote asmoari. Obra leitua duzula derrauzu, ba, alderik alde, ikusi ahalko duzu euskal nazionalitaren dekonstrukzioa egiten duela une oro, azterketa dialektikoaren galbahetik pasarazi eta, finean eta buruan, bere eduki zeharraldatuak nehondik ere nazionalismoaren asmopekoa ez den errail ezker internazionalistarantz abiarazi.\nPNVz derrauzunarekin ez nago batere akort; nolanahi ere den, ez naiz saturen. Hemen kontua, eta goitiago erran dizut, ez da kontrakarrean jartze alderat jartzea. Pentsa dezaket (eta hau ere zurekin borrokan sartzea litzateke eta ez dut hori asmo) MLNVk kudeatu duen anbigotasuna goiti behiti, ez dela batere gustagarri ikustea argi beren ideologiaren zer-nolakoa hautemangarri egitea, ikustea nazionalismoaren xedeez zeharo bertzelako helburuak dituela haste-hastetik eta oinarri-onairri dituen idazki ideologikoetan argi eta klar adierazirik. PNVri buruz derrauzunak artikuluaren nondik-norakoetatik ateratzen zaitu, eta hor, ez naiz sarturen.\nNolanahi den ere, esker mila zure pentsua gurerat ekarriagatik\n15:46 10 apirila, 2012\nIkastolak, euskara eta euskal kultura ez ditu elizak salbatu. Horiek denek iraun badute, euskaldun batzuen borondate eta lan txalogarriari esker izan da. Horien artean erlijio-gizonak ere bai, badakigu hori. Baina erakunde erlijiosoetan agintzen zutenek beti egin dute gure kontra eta Frantzia/Espainiaren interes kolonizatzaileen alde. Hemen euskararen alde aritu diren apaiz eta fraileak euren izenean eta goikoen oniritzirik gabe aritu dira, panpoxa. Alegia: euskararen alde egin zuten euskaldunak zirelako, eta ez katolikoak zirelako. Euskara erlijioaren gainetik jarri zuten zoritxarreko gutxiengo bat izan ziren. Nik horien aurka ez dut ezer esan, eta ez daukat zuk bezala irainka ibili beharrik iritzia emateko. Begiratu gaur egun euskaltzaletasuna ordutik zenbat hazi den, eta begiratu gaur erlijioak ordukoaren aldean zenbat indar duen Euskal Herrian. Elizari dagokionez, nik neuk hauxe proposatzen dut: http://paperekoa.berria.info/plaza/2012-04-10/038/001/tenplu_birziklatuak.htm\nEta gerra espainol haren ondorioz apaiz euskaldunek jasan zuten guztia aipatu nahi baduzu, gogoan izan gerra hura ez zutela apaizek bakarrik galdu. Euskaldun ororentzat etorri zen zigorra, eta ez apaizentzat bakarrik. Zureari demagogia esaten zaio, panpoxa. Eta badakigu ETA baino lehen bazirela euskaltzaleak, noski. Baita PNV baino lehen ere.\nBestalde, zure ustez munduko ezkerrak Euskal Herriari kaka egiten omen ziola eta… Munduko eskuinak gauza bera egin du beti. Beti egon da gure zapaltzaileen alde, euren kolonialismo etnozidaren alde, eta beraz gure kontra. Garbi dago askatasuna nahi badugu geuk lortu beharko dugula, ez munduko ezkerrak ez eskuinak ez bait digu laguntza handiegirik emango. Oso txikiak gara eta munduak arazo asko ditu.\nSentitzen dut, baina ondorio honetara heltzen naiz zureak irakurrita: ez zara euskarazko testu arrunt bat ongi ulertzeko gai.\n1 – Nik EZ dut Krutwigek bere Vasconian marxismoaren alde (bere matiz guztiekin, ez marxismo sobietarra, Euskal Herriko berezko “komunismoa” baizik, ezer ez da inorena eta dena da denena) egiten duela inola ere ukatu. Nik ukatzen dudana artikulu hauetan esaten dena da: liburuak marxismoa zabaltzea beste asmorik ez duela, eta abertzaletasuna horretarako aitzakia bat besterik ez dela. Hori ez da egia, liburuak hainbat atal ditu eta “Dialectica” horietako bat baino ez da. Zertarako balioko zion Krutwigi, marxismoa besterik ez bazuen buruan, nazioari eta euskarari hainbesteko garrantzia (nire ustez merezia) emateak? Edo marxismoaz hitz egiten ez duten ehundaka orrialdeek? Liburuaren muina Euskal Herria/Vasconia/eman nahi duzun izena benetako Europako nazio independente eta euskaldun gisa egituratzeko proposamena da, eta ez “marxismoa zabaltzea”.\n2 – Nire Sabino Aranaren zitek zera frogatzen zuten: PNVk euskarari baino garrantzia handiagoa ematen ziola existitzen ez den “arraza” bati, eta PNVk euskarari eta abertzaletasunari baino garrantzia handiagoa ematen ziola existitzen ez den Jaungoiko bati. Zuk jakingo duzu nondik nora heldu zaren herri zapalduen eta zapaltzaileen istoriora, nik jarri dtudan zitetan ez bait da horretaz zipitzik ere esaten. Beraz, zuk aurpegiratzen dizkidazun ergelkeria guzti horiekin, kopeta behar dela eta intoxikatzailea eta Foro de Ermua eta abar, hor konpon zaitez.\nNabari da Krutwigek PNV eta eliza katolikoa kritikatzeak ez dizula onik egiten. Eta zer nahi zenuen ba? Aranak existitzen ez den arraza bat eta erlijioa euskararen gainetik jartzen zituen. Aranak oso euskara maila eskasa zuen, baina ondo ulertu gabe hizkuntza aldatzen saiatu zen. Leizaolak ez zien seme-alabei euskararik irakatsi (hori da Krutwigek aipatzen duen desnazionalizazioa), eta euskararik gabe ez dago Euskal Herririk. Edo Leizaolarentzat Nafarroa ez zen “Euzkadi”. 1937 aldean PNVk prestatzen ari ziren independentzia ahaztu zuen eta jarrera estatutista lotsagarria hartu zuen, Kandido Sasetak berak onartzen zuen hori. Zer egin behar zuen Krutwigek, honi guztiari txaloak jo?\n“Askapen ekonomikoaren aitzakiarekin Sobiet Batasuna, Txina, Kuba eta Ipar Koreako infernuak sortu dira. Eta Euskalerrian ETA eta ENAMen ekintza odoltsuak jasan behar izan ditugu. Askapen ekonomikoa aitzakia da ere, tirania molde bat inposatzeko”. Hau beste kontu bat da eta beraz ez naiz asko luzatuko. Labur erantzuten saiatuko naiz: kapitalismoaren aitzakiarekin lehen mundua eta hirugarren mundua izeneko infernuak sortu dira. Eta Euskal Herrian indar okupatzaile atzerritar, sardinzar eta zipaioen ekintza odoltsuak jasan behar izan ditugu eta jasaten ari gara oraindik. Baita porlanarekin gure ama lurra txikitzea ere. Kapitalismoak berak sortu duen krisialdi ekonomiko honetan, euskarazko hedabideak ito beharrean daudela eta jendetza langabezian, Abiadura Handiko Tren bat egingo dugu gure ingurumena betirako izorratuz eta jendeari horri buruzko iritzirik eskatu gabe. Edota krisiaren aitzakiarekin, kostata lortutako eskubideak kentzen dizkigute etengabe. Kapitalismoaren tirania moldea jada inposatu digute eta hementxe bertan daukagu: aberatsa gero eta aberatsago, txiroa gero eta txiroago eta zapalduago.\nEta bai, PNV badago kapitalismo basatiaren alde. Faxista espainiarren kontra egon zen gerran, bai; PNVko batzuek ondasunak galdu zituzten horregatik, bai; baina PNV kapitalismoaren alde dago. Zerbaitegatik da eskuineko alderdia. Galdetu Neguri aldean, adibidez, kapitalismoaren kontra ote dauden. Leizaola jauna, euskara bai baina dirua ahaztu ez duen burgesia erdaldundua, Bilboko alkate erdalduna, horiek dira zuk diozun “euskal historia eta abertzaletasunaren etsaiak”. Euskara bait da gure territorio libre bakarra. Hemen ez bait dago euskaldun izatea bezalako gudaririk.\nEz dut eztabaida hau eternitateraino luzatzeko asmorik. Azkenik, argitu itzazu zure buruko ideia nahasi horiek. Edo zure lagun maitea eta laztana naiz, edo intoxikatzaile gezurti Forodeermuakofatxa nazkagarri maltzur ikaragarria. Dena ezin da, panpoxa.\n** kepa igeari:\nEz dut uste nire argudioa ezeztatzen denik. Nik diodana da PNVk erlijioa euskararen eta abertzaletasunaren gainetik jartzen zuela bere garaian, eta hori Sabino Aranaren esanetan argi eta garbi ikusten da. Gaur egun hala denik ez dut esan (nahiz eta JEL zale izena mantentzen duen).\nPanpoxi esan bezala, nik ez dut ukatzen Krutwigek Vasconian marxismoaren alde egiten duenik. Abertzaletasuna eta liburu osoa marxismoa zabaltzeko aitzakia bat besterik ez dela, hori bai, hori ukatzen dut.\nBestalde zera esango nizuke nik, niretzat behintzat Krutwigen liburua ez dela izan “ENAMen oinarri-oinarrizko erreferentzia” edo “ETAkoen ohe-liburua”. Krutwigen beraren hitzetan, lehen edizioaren 2.000 aleetatik gehienek itsasoan bukatu ondoren, autoritate espainiarrak izan ziren liburuaren ideien zabaltzailerik handienak. ETAk ez zuen Vasconia enkargatu, ez finantzatu. Ale batzuk banatu omen zituen, baina ez gogo gehiegirekin. Hego Amerikako euskal diasporako lagun batek animatu omen zuen Krutwig “liburu oso abertzale bat eta, gainera, progresista edo ezkerrekoa” idaztera. Honela zioen Krutwigek berak geroago: “Lo más extraño es que el autor de Vasconia no era miembro de ETA, y que esta organización, entonces, como aún hoy en algunos aspectos, era más aranista que sarrailhista (Fernando Sarrailh de Ihartza ezizenagatik), y uno de sus dirigentes, el Sr. Alvarez (Txillardegi zena, alegia), llegó a decir que Vasconia era un libro lleno de errores garrafales, y que era una calumnia contra ETA el decir que Vasconia hubiese sido publicado por ellos”. “La policía española atribuyó a Vasconia el mérito de ser el libro que inspiraba a ETA. Desgraciadamente, eso no era verdad. Tales etarras solamente se han inspirado en la forma en que un mal discípulo toma las enseñanzas de su maestro, puesto que ETA tan sólo tomó de Vasconia, como es fácil demostrarlo, la parte exterior, pero se olvidó de lo que era justamente la base del pensamiento étnico de Vasconia, que era lo principal. Es decir, no han sabido comprender que se trataba de un nuevo planteamiento nacional”.\nBaina honetaz fidatzen ez denarentzat azken bost hamarkadak ikusi besterik ez dago. ETAk Vasconiatik hartu zuen bakarra, nire ustez zoritxarrez, “Bellica” atal laburra eta bertako askapen-gerraren kontzepua izan zela esango nuke. Eta hori ere ez zehatz-mehatz Krutwigek planteatzen zuen erara (bere hiruko taldeak, yankiak espainolak eta frantziarrak bezala tratatzea eta abar).\nKrutwigen urte batzuk geroagoko hitzak: “En Vasconia se quería prescindir del punto de vista feudal del nacionalismo vasco y se presentaba una nueva concepción de las naciones, de las etnias”. (…) “En Vasconia se establecen los diferentes factores étnico-nacionales, entre los cuales se incluye como el más importante, pero no como el único, el de la lengua nacional”. Eta hemen ez eskuin abertzaleak, ez ezker abertzaleak ez dio eman euskarari behar eta merezi zuen garrantzia. Zentzu horretan inortxok ere ez zion Krutwigi kasurik egin. Eta horregatik dago gure hizkuntza gaur dagoen egoera negargarrian.\nEskerrik asko zuri ere iritzia horrela emateagatik, iraindu gabe eta errespetuz. Nahiz eta guk biok ez dugun berdin pentsatzen.\n18:14 10 apirila, 2012\nBarkatuko didazu, Beste Bat, baina 60garrengo hamarkadaren bukaeran ikastolak legez kanporatzeko bidetan egon ziren erregimen frankistarengatik eta elizak, instituzio bezala, elizako eskola lege irudia eskaini zien eta horrela legez kanporatze horretatik libratu. Hau gauza jakina da: eliza instituzioarengatik ezpalitza ikastolak eliratekeela existituko, frankismoaren olde errepresiboak jango zituzkeelako. Ulertzen dut zuk gure historia falseatu nahi duzula eta horrengatik ukatzen duzula hori. Ez al zenekien ba? Edota ez duzu jakin nahi hori?\nTxorakeri gutxiago, Beste Bat, euskal elizak bere komentuak eta giza errekurtsoak jarri zituen euskararen alde elizaren bahimenarekin. Hori horrela izan zen, ukatzea gezurra esatea izango litzateke eta ikusten da gezurretan ez zabiltzala batere makal, Beste Bat.\nFrankismoarentzat euskal apaiz abertzaleak eta euskal katolikoak oso gauza gorrotagarria ziren bere gerraren esanahi erlijiosoa apurtzen zuelako. Bai, euskal apaiz abertzaleak eta euskal katolikoak elizak gero emandako joera aurreratu zuten. Noski, gure herriaren patua jaso zuten. Eta gure herrian espainol ezkerrekoak ziren eta euskal abertzale katolikoak. Horiek guztiak izan ziren galtzaile.\nPNV aurretik noski izan zirela euskaltzaleak, apaiz eta praile eta beste hainbeste euskal katoliko eta kristau izan ziren horiek, Agosti Xaho errepublikano Zumalakarregianoaren laguntzarekin.\nFederico Krutwigek marxismoa euskal egoerara aplikatu nahi zuen eta horregatik planteatzen du “estudio dialéctico de una nacionalidad”, hau da, dialektika bere ikuspegi eta azterketa modu osoa bereganatzen du. Zergaitik ukatzen duzu egitate hau? Bere marxismoa ez zela sobietarra? Marxismo txinoarekin zerikusi gehiago zuen, gero Vgarren asambladan ikusiko zen bezala. Jakin badakigu marxismo txinoa sobietarra bezain odoltzalea zela, ETA bera bezala.\nZure Sabino Aranaren zitek ez dute ezer demostratzen Sabino Aranak bizi zuen aberri zapalkuntzaren larritasuna baino. Irlandesek eta zuluek ez diete beren zapaltzaileei loreak botatzen eta Arana ez da gutxiago, espainolek Euskalerria ezabatzen ari baitziren. Hori edozeinek ulertu dezake, baina zu oraindik zatoz arrazismoaren kontu españolistarekin. Aranarentzat arraza nortasunaren zeinu bat zen. Baina berak estatuari begira errebindikazio huts hutsik politikoa egiten zuen, foruen berreskurapenaren errebindikazioa. Bestela begira zazu PNVren programa politikoa urte haietan.\nEta berriz ere zatoz erlijioa euskararen gainetik jartzen zuela Aranak. Aranak eman zion euskarari bultzada eta PNVk kontra egin zion espainiako elizari eta baita batikanoaren aholkuei bere. Gerra zital batean demostratu zuten jeltzaleek herria konsigna batikanoen gainetik kontsideratzen zutela eta era berean bere konpromezu erlijiosoarekin bat zetorrela bidezko gerra egitea eta euskal aberria defendatzea.\nKapitalismoa eta sozialismo iraultzailearen arteko borroka da zurea, borroka unibertsala eta ez abertzalea eta horren menpean jartzen dituzu zure sineskerak. Hori ez da abertzalea izatea, hori da euskal kausa iraultzaren kausaren mesederako jartzea. Eta jakin badakigu zenbateko malura ekarri dion horrek guztiak gure herriari. Ia mila hildako eta gizarte zauritu bat da horren ondorena. Hori munduko tren guztiak baino gauza larriagoa da. Eta hori da ezker inolaz ere abertzaleak Euskalerriari eman dion erregali pozoindua.\nPNV kapitalismo basatiaren alde dagoela? Eskuineko alderdia delako? Baina motel zu Kuba eta Ifar Korea bezalako infernuko gizarteen moldeko gizarte moldea inposatu nahi duzu hemen. Hori bai dela benetako basatikeri eta gizakiaren kontrako gartzela modu galanta.\nPortzierto, Kepa Igeari emandako erantzuna dela eta, Sabino Aranak euskal abertzaletasun politikoa sortu zuen. Bera da erreferentzia, ez zu eta zure kirako iraultzaile koadrilla. Berarengatik zuk daukazu abertzaletasunaren ideia bat. Gezurkeri gutxiago, kristaua eta katolikoa zelako izan zen bera abertzalea eta momentua iritsi zenean PNVk aski garbi demostratu zuen bere herria defenditzeko gauza zela.\nKrutwgek berak aitortzen du Vasconiaren Bellica deritzan zatia oso osoki irentsi eta Vgarren asamblean jarri zuela ETAk. Nahiko nahaslea zarenez, argituko dizkizut bertako edukiak: Vgarren asanblea horretan, Krutwigen esanei jarraiki, nazionalismo iraultzailearen teoria onartu zen, frente desberdinen banaketa eta Maoren gerra popularra kontzeptua, marxismo-leninismoarekin batera. Hauek guztiak Krutwigek planteatu zituen eta gero Etxebarrieta anaiek asanblea horretan onartu zuten. Nahasketa gutxiago, Beste Bat, gauzak argiak baitira.\nBarkatu laguna eta laztana deitzeagatik, zu Foro de Ermuako espainolista ezkerrekoekin zeikusi haundiago daukazu, dudarik gabe eta konfirmatu egin didazu.\n20:50 10 apirila, 2012\n“Bestalde zera esango nizuke nik, niretzat behintzat Krutwigen liburua ez dela izan “ENAMen oinarri-oinarrizko erreferentzia” edo “ETAkoen ohe-liburua”. Krutwigen beraren hitzetan…”bere hastapenetako erreferentzia-idearioan, noski izan zela, agian horrek ere erangigo zion Krutwig-i bere obratik hain fite hastandu izana. Bertzetik ere, zera derraidazu, ETAk ez zuela enkargatu Vasconiahorrelakorik nik bedere ez dut erran…ez dakit, horrez baina zer erran gogo duzun, ezen, nik dakidala, Arestiren obra edota Oteizaren Euskal pentsamendua ere ez zeuden propio ETAren proiektuaren mesedetan neholaz eginik eta, alta, hiru ondasun intelektual horiek beretu zituen ETAk segiatuantxe bereari abia emate aldera. Bertzeko ere, zehazturen ditut nire eleak, oinarri-obra ukan zutela derradanean, ez dut erran gogo ENAMen 50 urtetako ibilian, baina ere bere hasiera 10/15 urtetako ibili hartan.\n-Aintzina eginez, zera derraiguzun honexekin (“Krutwig “liburu oso abertzale bat eta, gainera, progresista edo ezkerrekoa”)barka, baina hori ez da halaan nehondik ere. Ezkerreko eta progresista direlakoak eufemismo soilak dira –obra delakoa azterketa dialektikoaren potentzia osorik jartzen baitu abian eta berorren galbahetik iraganarazi euskal nazio-kontzeptu zein eduki guzi-guziak). Delakoan ezkerrekoak edota progresistak, adjetibo gisara, ez lukete esplikazione zuzenik emanen obraren gainean…horrez batean ere, bertze horrenbertze, abertzale terminoaz denaz bezainbatean: nazionalista zenik nehortxo ere ez animaturen erratera?, ezta halaan? Noski baino noskiagoa, izan ere, ez al zen Polpot ere abertzale peto-peto bat izan (noski, bethiere bueltan gurean termino horrek baithan ukan duen adiera bikoitzarekin).\n…La organización más Aranista? Nehondik baina? Erakundea zein obra hau soil-soil esplika litezke aranismo eta nazionalismoarekin eginikako zeharoko etenatik, etena errotikakotik…Zer ere zerraten zuten ETAko kide horiek?, nazionalismo eta aranimoarekiko gorroto eta mezprezu guztizkoak esplikatzen baitu, bertzeak bertze, beren sorkuntza huraxe. Txillardegiren aitorrei dagokienez, ez nau harritzen batere…izan ere, betidanik izan dugu bera eta Erakunde/Herri Batasunaren arteko desadostasunak: Erakundeak beti internazionalista-iraultzailetzat jo du bere burua eta Txillardegik ordian bethiere abertzale (nazionalista) ezkertiartzat…\nETAk obratik hartu zuenaz eta ez zuenaz zabiltza bueltaka, eta horren harirat derrazu Krutwignen euskal pentsamendu etnikoez zuen ideia utzi zutela bazterKrutwigen pentsamendu etnikoa?, berriz ere erraten dizut, ez da Euskal Herriaren zerizanari emana bere obraz; ostera baizik, berori hartu eta irudikeria dialektikoaren galbahetik indarrean pasarazi eta hortik bertzelako eraiketa ideologizatua jalgi. Hor, bada, zinez baina ez didazu ukaturen oso bat eta akort egotu direnik obraren desirkundea eta Erakundearena.\nKrutwigen Etnien gaineko bertzelako ikuskera berriaz, zera erran, guztiz bat, ez bainan urak zuk gogo duzun alderat; izan ere, hori da hain justu artikuloan berean derradana, alegia, 60ko hamarkadan Estaturik gabeko anitz nazio, beren askapena gogo tarteko, orduko mugimendu sozialistetan ikusi zuen bide, sarriaskotan, zin-zinez eta soil-soil beren nazioa askatzeko gogo hartu zutelarik. Horrek eman liezaike desenkusa orduko zenbaitzuei, baina bidea huraxe izatu zen, nahiz nahikunde eta desirkunde diferenteetarik (batzuok nazionalistak eta bertzetzuk internazionalistak)\nHizkuntzari dagokionez, damurik, ezin kasu egin ez ETAk ez ezeingo txokotako gizasemerik; berori, euskaldunberria, autodidakta, euskaldundu eta 5-6 urtetarat euskaltzaindian sartu; hori bai 8 hizkuntza aparte zekizkielarik…espero izaitekoa zenez, holatsukoa ere bere desirkundea euskaraz denaz bezanbatean…damurik, askoz ere apalagoak gure antzeak eta gaitasunak herritar gisarat. Nolanahi ere den, ni guztiz bat, lapurtera batuarako eredu kasik soiltzat hartu beharraz denaz bezanbatean.\nAmaitze alderat, lehengo bererat oraikoan ere, esker mila eskuhartzeagatik, kontrakarrean nagokizula ere, eskertzeko nolanahi ere, eta bethiere kontu honen muturrak aska gabe uzteko parada ezinago ona.\nIruzurti "beste bat"(e)k dio:\n15:51 11 apirila, 2012\nIzan gaitezen zentzudun. Beste batek esaten diguna iraingarria da, mesdez, entzun behar direnak. Lehen-lehenik, Vasconia obrak markatu zuen intelektualki mugarri erabateko bat; orduko hartan oraindik ez zegoelako antzekorik egina, alegia, Euskalerriari buruzko azterketa dialektiko bat; inolaz ere ez etnikoa (“beste bat”ek dioen moduan); inolaz ere linguistikoa, inolaz ere antropologiko-kulturala…horrekin batera, etnikotik? Noski duela, datuz eta edukiz zeharo hornitua, baina, obra hortan xedea da eta erabilitako metodoa da azpimarratu behar dena eta delako eduki guztia (Paskalek ondo dioen moduan) azterketa dialektikorako zen. Egindako lehendabizikoa, oso garaiko aldi berean (60ko hamrkadan han eta hemen egiten ari ziren paretsukoak, baina hemen zeharo estrainekoa. Gero ETAk eskatua ez zela egina? Ez baina, baina ETA sortu zeneko humus berean jaioa? Bai, eta ETAk segituan bere egin zuena? Baita ere; Etxebarrieta bere-berea egin zuen, izan ere, hortan hartu zuen bai berak bai bere erakundekideek bere klase-iraultzarako oinarri intelektua; berau, por tzierto, aranistatik ez du ezertxo ere, berorrek sortzen dion iguina eta naska erreferiantzeko ez bada. Gero, gerora, Kutwigek bere obraz egiten duen duen kritika…ba klaro, hasiera batean inkluso berarentzat geratzen da motz (hortik aranistatzat kalifika izana, baina ez obra izatez halakoxe degulako) eta bigarren fase batean, justo kontrakoarengatik kritikatua, Krutwig benetan nazionalista zelako eta bere obra hori atera eta laster berorretik egin zuen eskapada (horregatik ere, esan izan da hemen ez dela Krutwig pretsonaren gainera epaia bota nahi, baizik eta bakar-bakarrik delako obra horren gainean.\nObra horrek markatu zion abiaburua ETAri…bestela esan diezagula “beste bat”-ek zein beste obratan hasi zuen ETAk bere ibilbide marxista eta gerorako maoistarekin. Hau izan zen obra hori, eta bestela eman dezala zein zen, esaterako, Etxebarrietak eskuartean zerabilen obra…\nBadakizue, zer, “beste bat” honen atzean ez dagoela ez ezjakina ez inozokeria, auziaren barnemuina destxuratu nahia baizik…\n18:06 13 iraila, 2012\nHara zer dioen ingelesezko wikipediak berak:\nVasconia (1963) published initially under the pseudonym of Fernando Sarrailh de Ihartza, where he describes an ideal Greater Basqueland comprising all the supposedly historical territories, from the Garonne to the Ebro rivers. It is inspired by the Algerian independentism and anti-colonialism and proposes armed combat against Spain and France, taking Basque nationalism beyond the traditional views of Sabino Arana. This book was clandestinely published with a limited circulation. The Francoist police believed that it was an inspiration for ETA, which was not the case, but police questioning stirred the interest of many members and sympathizers of the armed group, giving some fame to Krutwig. The intellectual and former ETA member Jon Juaristi narrates that, during reminiscences, fellow member Juan María Bandrés once commented “So you are the one who actually read it!”.\n19:44 13 iraila, 2012\nze esplikazio potokoa! ikusten dena da Beste Bat jaunak ez duela Vasconia irakurri eta irakurri gabeko azterketa hutsal eta faltsua ageri digu hemen jendearen despistagarri.\nHemen egia hauxe da, Vasconia liburu komunista dela, orduan Krutwig komunista zela goitik beheraino eta helburu komunistarekin egin zuela. Beraz ingelesezko wikik kriston despisteak saldu nahi dizkigu egi politak bailiran.\nIkusten da ere Beste Bat eta halakoen kasta, Vasconiaren kasuan faltsukeriaren erabat aldekoa. Hori da beren eskola, faltsu argudiork gabekoena. Hori da hauen abertzale aurpegi engainagarria. Beren oinurrats ezker muturrekoak ezkutatu nahi dizkigute. Beti betiko lanean.\nPaskal Sarakoa(e)k dio:\n20:13 17 iraila, 2012\nBertze behin ere, damurik, BESTE BAT-ek, gure forokide entseatuak, hor darrai, oraiko honetan oso klar ez dugularik ikhusten nondik-norat ari zaikun; “Zamarripak” ongi azpimarratzen duen gisarat, ezinago erakutsian jarri digu ez duela obra neholaz irakurtu.\nAholku bizkor eta gutti batzuk:\n-Obrari sikiera so ttipi bat botatzekoa.\n-Gerorat obraren sasioan berean bere egileak, alegia, Krutwigek, berorretaz zer zerran, bateko.\n-Eta, bertzeko, handik harat, gerorat, berorrek nola utzi zuen bazterrerat berorren obra zena, nolaan uko egin zion eta nondik egin zion kritika alderik alderatekoa.\nAipatu puntu horiek atxiki gabe, zinez, ezinezko deritzot zurekilan gai honen gainean aritzeari. Hartaz, BESTE BAT, Wikipedia guttiago, eta hariari, azkeneko posteetan luzaturiko argudioei eta galdekizunei buru egiezu!\nAnartean ez entseatu saio alperrikako zein hutseginez,\nPrevious post Ekonomiaren txokoa: Al final ganan los buenos\nNext post Ekonomiaren txokoa: Una cena para salvar la Unión Europea


Helena Matute: «Eszeptikoak izaten ikasi behar dugu» | Bizigiro | Berria\nATZEKOZ AURRERA. Helena Matute. Psikologia Esperimentaleko katedraduna\n«Eszeptikoak izaten ikasi behar dugu»\nKausa-efektu ugari kasualitate hutsa direla ohartarazi du Matutek. Modu berean, uste du ezinbestekoa dela pentsamendu kritikoa eta zientifikoa izatea sasi-zientzien trikimailuei aurre egiteko.\nMaialen Belarra -\n2015eko irailak 8 - Iruñea\nGizartea sineskeriaz eta oinarri sendorik gabeko sasi-zientziaz beteta egon arren burua hotz edukitzen eta kritiko izaten ikasi behar dugula aldarrikatzen du Helena Matute Psikologia Esperimentaleko katedradunak (Bilbo, 1960). Hain zuzen ere, horri buruz mintzatu zen atzo, Iruñeko Planetarioan, Sasi-zientzien aurrean jardunaldietan.\nNola sortzen dira sasi-zientziak?\nNahikoa da norbaitek produktu batek funtzionatzen duela esatea, eta merkatura publizitate egokia eginez plazaratzea; jende asko konbentzi dezake. Horren atzean ezjakintasuna egon daiteke, baina maiz engainu hutsa izaten da.\nBadaude horretaz baliatzen diren enpresak?\nBai. Hori gertatu zen ustez mirariak egiten zituzten eskumutur haiekin. Begien bistakoa zen iruzurra zela, baina sekulako oihartzuna izan zuten. Noski, denborarekin guztia argitu, eta iruzurgileek kalte-ordainak ordaindu behar izan zituzten.\nBotikekin ere antzeko zerbait gertatzen da?\nZoritxarrez, bai. Farmazietan geroz eta sasi-zientzia gehiago saltzen ari dira. Garai batean, botikariak emandako sendagaia frogatuta eta homologatuta egoten zen beti; orain, berriz, inolako kontrolik izan ez duten belarrak eta sendagaiak saltzen dituzte, medikuntza alternatiboaren izenean.\nBaina arrakasta dute. Zergatik?\nIzugarrizko arrakasta dute. Aintzat hartu behar dugu ez dugula denborarik momentu oro aurrean dugunari buruzko informazioa biltzeko. Ezin gara hain eguneratuta egon. Gainera, gure bizitzako garai zailetan zerbait onuragarria dela esaten badigute, zuzenean frogatutzat eta ontzat jo ohi dugu, kausa-ondorio faltsuetan eroriz. Kontuz ibili behar dugu.\nNola zabaltzen dira hain azkar sineskeria horiek?\nEra ugari daude horretarako. Arazoak sortzen direnean, jendeak zer edo zeri eusteko beharra sentitzen du, eta hor sartzen da sasi-zientzia. Azkar hedatzen badira ere, desagertu ere halaxe egiten dira, jendea ohartzen baita ez dutela ezertarako balio. Kontua da une horretan beste zerbait asmatuko dutela. Gurpil zoro baten gisakoa da. Ahoz ahokoak ere indar handia dauka.\nKonfiantzan oinarritzen gara?\nHori da arriskutsuena. Gure lagunek eta senideek esaten badigute edari berezi batek mina kendu diela, guk sinetsi egingo diegu, badakigulako guretzat onena nahi dutela. Baina zientzia tartean baldin badago, hobe da horretan adituak direnei entzutea.\nMarketinak ere badu zerikusirik, ezta?\nNoski. Telebistetako iragarkietan, kasurako, gizon bat bata zuri batekin ikusten badugu, aditutzat hartu, eta esandako guztia balizkotzat joko dugu. Baina zenbat datu ezkutatzen ditu marketinak atzean? Produkturen bat hartu dutenen %80 hobeto sentitzen direla esaten digute, baina zer eboluzio izan dute probatu ez dutenek? Hori ez dute esaten. Informazio guztia eskatu behar dugu; ezin gaituzte horrela engainatu.\nKritikoak izaten irakastea beharrezkoa da, orduan?\nHarago joango naiz. Irakasgai oso bat egin beharko litzateke horren inguruan. Kritikotasuna lantzeko lehen mailako irakasgai bat egon beharko litzateke. Txikitatik ikasi behar dugu zein erraza den gu engainatzea eta zer tresna erabil ditzakegun horri aurre egiteko.\nBenetako arriskua eragin dezake sasi-zientziak?\nBai. Pertsona ugarik beren etorkizunean zer gertatuko den jakin nahi dute, eta sasi-jakintsuengana joaten dira kartak irakurtzeko eskatzera. Gehienetan, benetako laguntza behar dute; ezin die karta batek etorkizuna aldatu. Areago, pertsona batzuek, jasotako aholku bati jarraituz, diru ugari inbertitu dute nonbait, eta kale gorrian geratu dira horregatik. Norberaren bizitza alda dezaketen erabakiak modu absurdo batean hartzen ditugu, planeta guztiak lerrokatu direlako.\nKasualitateetan dago gakoa?\nBai. Askok uste dutenaren aurka, kasualitateak existitzen dira; gertatzen zaizkigun gauzak ez ditu patuak eragin. Bizkarrerako pilula bat hartu eta biharamunean hobeto sentitzen bagara, agian lo ongi egin dugulako da, eta pilulak ez du zerikusirik izan. Kausa-efektu ugari falazia hutsa dira.\nZer egin behar da sasi-zientziari aurre egiteko?\nAlde batetik, txikitatik umeei kritikoak izaten irakatsi behar zaie. Mesfidantza pixka bat azaleratu behar dugu. Era berean, norbaitek baieztapen bat egiten duenean, galderak egin behar ditugu, beldurrik gabe: «Hori zergatik? Zertan oinarritzen zara hori esateko?». Frogak eskatu behar ditugu; hori da bidea. Egunerokoan eszeptikoak izaten ikasi behar dugu. Garrantzitsua da pentsamendu zientifikoa landu eta garatzea, hori baita betiko iraungo diguna.


Data My Pet » Leslie Top Ten Dos eta Don'ts Udako Doggie protokoloak\narabera Leslie Schnur\nLeslie Top Ten Dos eta Don'ts Udako Doggie protokoloak\nAzken eguneratzea: Jan. 23 2020 | 3 min irakurri\nGood txakurra portaera garrantzitsua da urte osoan, baina eguraldi epeletan kritikoa bihurtzen denean txakurrak euren leashes eta pertsonak dira off, ohikoa den bezala, beren rockeroak dira off. When canines eta gizakiak idazten partekatzen ari, hondartza, Frisbees eta bidezidor, munduen talka. Garrasi egingo dut ikusten dut Rottweiler bat gehiago unfettered inguruan besterik gabe ibiliko baimenduta egun eguzkitsu bat delako bada. Eta txakurrak gustatzen zait. Da beren jabeen egiteko horiek duten itxura txarra. Beraz, jabeek, Hemen nire udako protokoloak arauak zure txakurrak eta nirea egiteko.\n1. Ez utzi zure txakurra zure bizilaguna hortentsiak on pixa. Zure bizilaguna denbora eta ahalegin asko eman ditu bere lorategian bloom egiteko eta txakurra gernu ez da zer esan nahi zuen loreak beharrezko esan zuen gaur ureztatzeko.\n2. Ez utzi zure txakurra Pedriza parke batean idazten du. (Ba txakur Pedriza hori guztia beti get bildu behar da esan behar dut, Alaska Wilds bizi ezean? Estatubatuarrek bezala askatasuna gozatu txakur Pedriza ernaltzeko zure patioa propioa utzi egin nahi duzu, baina gero, Ez dut nahi duzun jakin nahi.) Udan, parke soropilak dira picnic egiteko erabiltzen, Pilotan, eta buruz lolling general. Azken gauza norbera aurkituko buruz lolling belar gainean ondoren nahi da unidentifiable batzuk, edo oso identifikagarriak eta smelly substantzia batzuk okerrago.\n3. Ez utzi zure txakurra txakur edo beste zure lagunaren Pumas berri on drool. Ez da polita eta disgusting da. (Nahiz bat dela argudiatu izan $100 tenis oinetakoak drool apur bat merezi) Eta gainera, drooling da sarritan egarria sintoma, beraz, ziurtatu zure txakurra ur nahikoa lortzean. Agian besterik zuen nork asko slobbers txakurrak horietakoa. Nolanahi ere, zure lana da drool garbiketa urruntzen aukera Bichon bat ito izan aurretik.\n4. EZ utzi zure txakurra gozatzeko bainu bat igerileku batean, baina ari zaren besterik ez bada ez da bere segurtasunerako ikusi, igerilekuan da Zeure, garbitzeko bere ile eta ez baduzu nahi oilasko borroka batean parte zion, baina lortu batez ere bere bizkar gainean uzten.\n5. Egin zure txakurra hartu hondartzara baina EZ bere Pedriza utzi eta gero estaliko da harea. EZ eskuoihalak harea bidaliz aurpegiak sartu baino gehiago bere run utzi. EZ bere igeri utzi eta gero astindu du bere burua off gertu sunbathers. Egin zure txakurra hartu ehun metro hondartzara jaitsi eta bere surf utzi bere bihotzetan edukia.\n6. Ez utzi zure txakurra igeri urmael batean ez zarela ezagutzen. Bakteriak edo gaixotasun eraman zitekeen. Ez da duela gutxi aurkitu zen Central Park-en Harlem Meer in bezalako Alligator bat aipatzearren, Txakur bainatzeko toki ezagun bat. Beraz, zure txakurra igeri dizute aurretik putzua ezezagun batean, han lehenengo igeri egiten duzu Ziurtatu ongi da izateko.\n7. Egin zure txakurra bidaiatzeko baina ez du bere gain hartzen duten hotel bat txakurrak esker, besterik ez delako, Hotelean denek txakurra pertsona bat da. Izan ere, suposatuko inork txakur pertsona bat da, eta zuk itzuli onartu ahal izango dira. Saiatu zaunka mantentzeko gutxieneko bat (Zure txakurra da gehiegi), Beti mantendu zure txakur leash bat, oinez bere maiz eta punta eskuzabal.\n8. Egin zure txakurra hartu ibilbide, baina zure txakur mantentzeko leash bat, beraz, ez galdu eta ez du ikaskide lotzen bat bidaia. Yosemite Falls goitik Plunge luze bat da.\n9. Egin zure Txakurra igerilekua party edo barbakoa bat ez hartu lehenengo ostalari eskatu gabe. Uda da, eta besterik ez delako, badirudi esan nahi bere etxean, besteak beste, egun eder bat pasa beharko, Egin zure txakurra EZ eraman zurekin nonahi joan. Ezin duzu bere utzi autoan (modu gehiegi lortzen beroa), eta ezin duzu bere utzi pole lotuta espaloi gainean (du Yelping eta negarrez disturbs bakea, Ez zure pookie lapurtu ahal izan baitaiteke). EZ utzi zure txakurra etxean ari ez bazara nonbait txakurrak egokia joan. Ez da izan bakartia. Eskertzen She duzu. Ez da izan eztabaida txikiak egiteko.\n10. EZ ilea mozteko zure txakurra ile uste duzu bero handiegia delako. Hori anthropormorphizing izeneko, bertan doggie tortura mota jakin bat dela, baina ez da zira bat eta booties janzten zion mugatuta dago. Txakur baten ile egun beroa cool eta epela cool direnak mantentzen da. (Ez dakizu hori bada, mesedez, atzera azkar zure tokiko bookstore eta get yourself txakur arreta primer, Nire liburu berri batera, Dog Walker The\nZer On lehenengo data Zodiac Saioa By janztea


Irekia Eusko Jaurlaritza - Gobierno Vasco :: Eusko Legebiltzarrak Larrialdiak Kudeatzeko Legea onartu du, babes zibileko Euskadiko sistema eguneratzeko eta indarreko arauen hutsuneak betetzeko\nEusko Legebiltzarrak Larrialdiak Kudeatzeko…\nLehen legea onartu zenetik 20 urte igaro direnean\nEusko Legebiltzarrak Larrialdiak Kudeatzeko Legea aldatuko duen legea onartu du gaur. Babes zibileko Euskadiko sistema eguneratuko du eta aurreko araudiaren hutsuneak estaliko ditu. Aurreko legea 1996an onartu zuten, eta bere garaian aitzindaria izan zen sistema bakarrean ohiko larrialdien kudeaketa eta hondamendiei aurre egiteko eragiketak batu zituelako.\nEusko Legebiltzarrak gaur onartu eta Segurtasuneko sailburu Estefanía Beltrán de Herediak aurkeztu duen legearen testuan larrialdiak aurreikusteko eta prebenitzeko mekanismoak indartu dituzte, alerten sarea erregulatuz eta meteorologia-zerbitzuak babes zibilekoekin lotuz. Halaber, lurralde-antolamendurako tresnek eta hirigintza-planek arriskuen inbentarioa eta mapa aintzat hartzea aurreikusi da, arriskuak prebenitzeko neurriak ezar ditzaten. Gainera, enpresen edo arrisku larriak sortzen dituzten erakundeen edota bereziki zaurgarrien autobabeserako betebeharrak sartu dira legean.\nLegeak arautzen dituen 112 zerbitzuaren alderdien artean daude honako hauek: larrialdiari loturiko datu pertsonalak jasotzea, lagatzea, babestea eta gordetzea, larrialdiaren kudeaketa eta datu pertsonalak babesteko betebeharra bateragarri egin ahal izateko.\nHondamendietan laguntzeko unitatea sortzea aipatzen du legeak. Eusko Jaurlaritzaren Segurtasun Sailaren mendeko erakundea izango da, EAEko larrialdietan edo EAEz kanpokoetan, hala eskatuz gero, pertsonak eta ondasunak babesteko xedea izango duena. Gainera, aipatutako unitateak nazioarteko lankidetzako misioak egin ahal izango ditu.\n«Gure gizartean, larrialdiak kudeatzeko politika publikoak prebentzioaren eta segurtasunaren bidez arriskuak arintzera bideratuta daude, baita sortzen den larrialdi-egoera bakoitzerako erantzun egokia prestatzera ere», azaldu du Segurtasuneko sailburuak.\nAgerraldian, Estefanía Beltrán de Herediak nabarmendu du etorkizuneko erronkak gizarte osoaren parte-hartzea eta gizarte erresilientea lortzea direla.«Arrisku-egoerei aurre egin eta eusteko gai den gizartea, eta epe motzean leheneratzeko, etorkizunerako babesa hobetzeko eta hondamendiak, Japoniakoa eta Ekuadorrekoa kasu, edo gatazka belikoak jasan dituztenei, iheslariei adibidez, elkartasuna adierazteko gai dena», esan du.


Lan guztiak - Wikipedia, entziklopedia askea.\nLan guztiak (latinez Opera omnia) kontzeptuak egile baten lanen bilduma defintzen du. Normalean, kontzeptua literaturan erabiltzen da, baita ere musikan; ez, ordea, artelanen kasuan, margoak, eskulturak edo beste motatako lanak. Musikaren kasuan lanen katalogazioa opus hitzarekin eta dagokio zenbakiarekin egiten da.\nLan guztiak kontzeptua ez da beste batzuekin nahastu behar; esaterako antologiak aukeraketa baten ondoriozkoa da, adibidez, egile baten "lan onenen hautaketa", adibidez Jon Miranderen idazlan hautatuak. Lan guztiak aipatzen direnean egile horren argitaratu diren testu guztiak biltzen dira, genero guztietakoak, nahiz eta batzuk bigarren mailakoak edo kazkarragoak izan.\nGabriel Arestiren lan guztiak\nOrriaren azken aldaketa: 14 abendua 2019, 17:38.


"Etxeko indarkeria kasuak areagotzeko arriskua dago itxialdian" - Bizkaiko Hitza\n“Etxeko indarkeria kasuak areagotzeko arriskua dago itxialdian”\n2020, maiatzak 01 Bizkaia, Elkarrizketa 135\nCOVID-19ari aurre egiteko neurriek asteetan ahaztuta izan dituzte umeen beharrak, askok salatu dutenez. Haur horien artean zaurgarrienei laguntzen die Save The Children erakundeak. Itxialdia hasi aurretik Ezkerraldeko berrehun familiatako umeei laguntzen zieten, aurrez aurre. Orain, laguntza pertsonalizatua ematen diete haietatik zaurgarrienak ziren 86 haurrei. Euren gabeziak larriagotu egin direla azaldu du Kristian Prietok (Donostia, 1985). Save The Children Euskadiko bozeramailea da bera.\nBerrehun ume artatzen zenituzten osasun krisiaren aurretik. Nola daude itxialdian?\nCOVID-19ak erasan aurretik pobre zirenek besteek baino egoera latzagoa dute. Batetik, inpaktu ekonomikoa dago: familia askok lana galdu dute, lan prekarioak zituztelako, askok kontraturik gabeak. Edo aldi baterako enplegu erregulazioko espedientea dute, egoerarik onenean. Bestetik, inpaktu psikosoziala dago: itxialdiak ondorio psikologiko sakonak eragiten ditu, bereziki haurrengan eta nerabeengan. Trauma osteko estresa, nahasmendua eta haserrea nabarmenduko nituzke. Berrogeialdian sentimendu eta gaitz hauek areagotu egiten dira: frustrazioa, asperdura… Oinarrizko lehengairik ere ez dute. Informazio falta dute, inguruko helduek ez dakitelako zer nola eman. Aurretik buruko arazoak zituztenengan areagotu egiten da antsietate arriskua. Hori ohikoa da maila sozioekonomiko baxuko familietan.\nGainera, eskolak bertan behera uzteak ondorio larriagoak izango ditu maila sozioekonomiko eta kultural txikiko familietako umeengan, zalantzarik gabe. Guretzako hori oinarrizkoa da, eta horri aurre egiteko jarri genuen martxan A tu lado izeneko larrialdiko esku hartzea. Udan ere antzematen da desberdintasun hori; familia horietako umeak beti iristen dira besteak baino txarrago irailera, familien aldetik estimulu gutxiago jasotzen dutelako. Hori da egoera: etxean ezin dizkiete eskaini kultur estimuluak edo ezin dituzte animatu irakurtzera. Edo egiteko gai lirateke, baina ez daukate horretarako tresnarik. Ezin diete lagundu etxeko lanak egiten, ezta euskara eskolekin ere, Barakaldoko gure egoitzara datozen familia gehienak atzerritarrak direlako. Umeak babesgabe daude. A tu lado esku hartzea jarri genuen martxan umeok ez daitezen geratu atzean. Umeoi eskolara ez joateak, heziketa ekitateari dagokionez, aukerak galtzea eragiten die. Zaurgarrienetan zaurgarrienek erritmoa gal ez dezaten saiatzen gara.\nZer-nolako laguntza ematen diezue?\nGurutzetan genuen Haur eta Nerabeentzako Baliabide Zentroa itxi egin behar izan genuen, koronabirusaren krisiaren ondorioz. Heziketa indartzeko eta aisialdirako aukerak eskaintzen genizkien han. Egoitza itxita, umeok errefortzu hori gabe geratzen ziren. Asko arrakala digitalean bizi dira, gainera, ez baitute tabletarik eta Interneterako konexiorik.\nGure programa A tu lado izeneko programara egokitzea erabaki genuen orduan. Larrialdiko esku hartze programa bat da, larrialdia bizi dugulako. Dauzkagun baliabideekin, ezinezkoa zaigu eskolak ematea. Lehen, hezitzaile batek 25 umeri ematen zizkien eskolak; orain, pertsonalizatu egin behar izan dugu gure jarduera, eta aukeratu egin behar izan ditugu egoerarik zaurgarrienetan zaurgarrienak. Gure baliabideekin, 86 sendirengana iristen ari gara. Benetako beharrizana duten familiak dira. Besteek aurre egin diezaiokete egoerari; tabletak, ordenagailuak eta Internet badutenez, etxeko lanak egin ditzakete.\nAskorentzat pentsaezina dirudi gaur egun gure inguruko familiek Internetik ez izatea.\nHala da, bada. Estatuko datuen arabera, familien %40k ez du gailu elektronikorik, ordenagailurik edo tabletarik. Ordenagailua edo tableta baduen gainerako %60tik, %13k ez du Interneterako konexiorik. Datuok Euskadira estrapola daitezke. Arrakala digital horri aurre egin behar geniola ikusi genuen, eta lortu dugu, hainbat finantzatzaileri esker.\nFamiliei laguntza emateko telefono bat ere zabaldu duzue\nPsikologoek eta gizarte langileek laguntza ematen diete umeon gurasoei edo tutoreei. Egoera honi aurre egiteko jarraibideak ematen dizkiegu. Batzuetan, estresak indarkeria eragin dezake. Familia aisialdia zer nola antolatu azaltzen diegu.\nItxialdian genero indarkeria edo haurrenganakoa areagotu egin daitezke?\nBai. Etxeko indarkeria kasuak areagotzeko arriskua frogatuta dago itxialdian. Beldurrak, antsietateak, presio ekonomikoak… Badirudi faktore horiek guztiek lotura dutela indarkeria areagotzearekin. Ezin da justifikatu, noski, baina gertatzen da.\nBa al dago artatzen dituzuen familien profila zehazterik?\nFamilion %44 guraso bakarrekoak dira, batez beste bi seme-alaba dituzten ama bakarrak. Osasun krisiaren aurretik egoera prekarioan bizi ziren. Orain estresa dute, eta ez dakite nola aurre egin egoera honi. Horregatik jarri genuen martxan telefono linea. Eguneko 24 orduetan erabil dezakete. Gehienak migratzaileak dira; lan prekarioak zituzten, eta orain lanik gabe daude.


genre_facet:"EIMAk onetsitako materialak" author_facet:"Elhuyar Hizkuntza Zerbitzuak" topic_facet:"Fabrikazio mekanikoko produkzioaren programazioa (Heziketa Zikloa). Goi maila" topic_facet:"Mantentze-lanen eta kalitatearen prozesuak eta kudeaketa (Modulua)"\nGeneroa / Forma: EIMAk onetsitako materialak Egilea: Elhuyar Hizkuntza Zerbitzuak Proposatutako gaia: Fabrikazio mekanikoko produkzioaren programazioa (Heziketa Zikloa). Goi maila Proposatutako gaia: Mantentze-lanen eta kalitatearen prozesuak eta kudeaketa (Modulua)\n3 Fabrikazio Mekanikoa (Lanbide Arloa) Fabrikazio mekanikoko produkzioaren programazioa (Heziketa Zikloa). Goi maila 3 Instalazioa eta mantenimendua (Lanbide Arloa) 3 Lanbide Heziketa 3 Mantentze-lan elektromekanikoa (Heziketa Zikloa). Erdi maila Mantentze-lanen eta kalitatearen prozesuak eta kudeaketa (Modulua) Gehiago ... 3 Mekatronika Industriala (Heziketa Zikloa). Goi maila 2 Fabrikazio Mekanikoen Industrietako Segurtasun Planak (Modulua) 2 Galdaketa eta pulbimetalurgiaren bidezko produkzioa (Heziketa Zikloa). Goi maila 2 Kalitatearen kudeaketa,laneko arriskuen prebentzioa eta ingurumen-babesa (Modulua) 2 Lan Arriskuen Prebentzioa (Heziketa Zikloa). Goi maila 2 Metal-eraikuntzak (Heziketa Zikloa). Goi maila 2 Metal-eraikuntzen industrietako segurtasun-planak (Modulua) 2 Sekuritate baldintzetatik deribatutako arriskuak (Modulua) 1 Elektrizitatea eta automatismo elektrikoak (Modulua) 1 Fabrikazio Mekanikoko Sistema Automatikoen Programazioa (Modulua) 1 Linea automatizatuen muntaia- eta mantentze-lanak (Modulua) 1 Mekanizazioa (Heziketa Zikloa). Erdi maila 1 Muntaia- eta mantentze-lan elektriko/elektronikoak (Modulua) 1 Sistema automatizatuak (Modulua) Guztiak ikusi ... gutxiago ...


Prest zaude uda honetan GKE batekin bidaiatzeko? | Consumer\nPrest zaude uda honetan GKE batekin bidaiatzeko?\nNazioarteko boluntariotza egiteak denbora, dirua eta besteekiko begirune irekia eta errespetuzkoa izatea eskatzen du\nIrudia: Becas Internacionales\nBeste kultura eta herrialde batzuk ezagutzea, gizarte-proiektu batean parte hartzen den bitartean, GKE askok antolatzen dituzten lan-eremuei eta bidaia solidarioei esker lor daiteke. Boluntario-lanak inoiz ahaztuko ez den esperientzia pertsonalarekin konbinatzeko aukera bat da. Baina, hasi aurretik, gauza batzuk jakin behar dira. Artikulu honetan, bidaia solidarioaren aurreko prestaketa guztiak azaltzen dira, bai eta bidaia egin daitekeen erakunde batzuk ere, eta herrialdean egonaldian jarraitu beharreko aholkuak.\nIrudia: Nazioarteko bekak\nBidaia solidarioaren aurretik, bitartean eta ondoren\nBorondate onez betetako aukera da uda partean boluntario gisa bidaiatzea, baina, batzuetan, ez dakigu GKE batekin elkarlanean aritzea edo auzolandegi batera joatea eskatzen duen guztia. Hona hemen aholku batzuk bidaia hasi aurretik, han zaudenean eta Espainiara itzultzean.\nInteres pertsonaletara gehien egokitzen den GKEa aukeratu. Lan egiten duen erakundeak edo herrialdeak garatzen duen proiektu sozialak egin dezake hautaketa. Gero eta proiektu ugariagoak daude ingurumenarekin, haurtzaroarekin, genero-berdintasunarekin, hezkuntzarekin, hazkuntzarekin, nekazaritzarekin, herri indigenekin, kultura-ondarearen kontserbazioarekin eta abarrekin.\nBidaia, ostatua eta mantenua. Billetearen gastuak bidaiariak hartu behar ditu bere gain eta, trukean, erakundeak boluntarioak hartzen ditu proiektua garatzen den lekuan. Batzuetan, GKEak mantenurako eta egonaldirako dirua eskatzen du, eta horrek proiektuaren funtsak handitzen eta bere arrazoiagatik lanean jarraitzen lagunduko du.\nAurretiko prestakuntza. Zenbait erakundek trebakuntza-ikastaroak eskaintzen dituzte bidaiatu aurretik. Formula egokia da esperientzia partekatuko duten beste pertsona batzuk ezagutzeko, boluntarioa Hegoaldeko herrialdeen egoeraz kontzientziatzeko eta “munduko salbatzaileak izateko” ideala desmitifikatzeko.\nPsikologikoki prestatzea bidaiaria aurkituko dugunerako. Garrantzitsua da jakitea, laguntza eman baino gehiago, proiektua ezagutuko dela, prestakuntza jasoko dutela eta beste kultura bateko pertsonekin batera biziko direla. Ez da ahaztu behar gehiago dela jasotzen dena baino gehiago.\nTxertaketa. Helmugaren arabera, beharrezkoa da jakitea zer arrisku eta gaixotasun dituen herrialde horrek. Bidaiaren aurretik, bidaiariaren medikuntzako zentro espezializatu batera joan edo mediku batekin kontsultatu. Hitzordua gutxienez 4-8 aste lehenago egin beharko litzateke, eta hobe litzateke iraupen luzeko bidaia bat egitea edo atzerrian lan egitea aurreikusten bada.\nNola bidaiatu nahi den. Ez da gauza bera boluntario izatea boluntario izatea, turismo arduratsua egitea auzolandegira joatea baino. Bideo honen bidez, erraz azaltzen dira aukera daitezkeen bidaia-motak.\nErrespetua eta malgutasuna. Hara iritsitakoan, herrialde eta proiektu horietan, egokitzapena garrantzitsua da eta zaila da. Normalean mendebaldeko begiradarekin joaten da, eta hemen egiten diren forratze gauzak egin nahi izaten ditu; hala ere, pixkanaka-pixkanaka ikasten da hori dela haientzat modurik onena. Errespetuzko begirada ulergarria garatzea eta bere ohituretara egokitzea da esperientzia honetan ikas daitekeen gauzarik onena.\nSentsibilizatu eta bizipena kontatu. Itzuleranbaliteke bidaia ona edo txarra izatea, baina ohikoa da errepikatzeko eta kontatzeko gogo handiarekin itzultzea. Lagunekin eta familiakoekin partekatzea hegoaldeko herrialdeen egoeraz kontzientziatzeko modu bat da (nola bizi, jan, ikasi, pobrezia ekonomikoa eta eskuzabaltasuna). Mundua aldatzeko modu bat da, ingurune hurbilenean kontatzearen bidez.\nElkarlanean jarraitzea. Laguntzen jarraitzeko beste modu bat bidaiatu zen erakundeko bazkide edo emaile egitea da. Familiakoren bat ere eraman daiteke, ekonomikoki edo bere borondatez, bidaian edo GKEak Espainian antolatzen dituen jardueretan parte har dezan.\nAukerak zabalak dira, eta, agian, berandu bada ere, otsailean edo martxoan hasten dira trebakuntza-ikastaroa dutenak, ziur baikaude posible dela Espainiatik erakunderen batera sartzea edo, agian, jatorrizko herrialdean proiektuarekin harremanetan jartzea eta eskaintzea.\nBakearen aldeko Lankidetzarako Batzarraren proiektuak bisita daitezke, “Hegoaldeko Bidaiak” Marokon eta Senegalen parte hartuz. Izena emateko epea zabalik dago ekainaren 15era arte.\nSETEmen informazio-bilerak antolatu dituzte martxoan eta apirilean. Uda honetan parte har daiteke Boliviako, Ekuadorko, Hondurasko, Guatemalako, Nikaraguako, Indiako eta Nepalgo hainbat auzolandegitan.\nMadagaskarren eta Kanbodian proiektuak dituen Coco de Coco GKEak boluntariotza eta Hegoaldeko herrialdeetan lan egiten duten pertsonak gerturatzea errazten du. Aldez aurretiko prestakuntza, lotura eta jarraipena eskaintzen dute.\nVicente Ferrer Fundazioak urtero 2.000 boluntario baino gehiago jasotzen ditu Anantapurren, eta bertako pertsonek bereganatu ezin dituzten zereginak garatzen dituzte. Profil zehatzak eskatzen dira: arkitektoak, kazetariak, medikuak, hizkuntza irakasleak, tenis-irakasleak, kirol-entrenatzaileak, etab.\nEuropako Boluntario Zerbitzuaren (HBE) barruan, 16 eta 30 urte bitarteko gazteentzat, ingurumen-arloko esperientziak garatu daitezke ingurumen-etxe edo -elkarteetan, baita gizarte-elkarteetan ere, pertsona ahulagoak dituzten pertsonekin, adinekoekin eta gizartetik baztertuak izateko arriskuan dauden beste talde batzuekin.\nCooperation-ekin lankidetzan ari gara, boluntario eta turismo solidarioaren proiektuetan parte hartuz, hala nola Perun, Thailandian, Vietnamen, Costa Rican, etab. haurrak zaintzen umezurztegietan, emakumearen jabekuntza proiektuetan, irakaskuntzan…\nAIPC Pandorak lankidetza-mikroproiektuak eskaintzen ditu 6 eta 15 urte bitarteko taldeentzat, uztailean eta abuztuan tokiko GKEetara bidaiatuko dutenak, herrian integratuz eta tokiko kulturatik ikasiz.\nUrte osoan zehar bidaiatu daiteke Tumainirekin, bidaia solidarioak, boluntarioak eta nazioarteko praktikak kudeatzen dituen plataforma. Gutxienez, astebetekoa izango da ingurumen-proiektuetarako, eta 15 egunekoa tokiko komunitatearekin lan egiten dutenean. Ezgaitasunen bat duten pertsonak dituzten proiektuak izan ezik, gutxienez hilabeteko egonaldia egin behar dute.\nbidaia solidario boluntariotza lankidetza


Lehiaketak | zuIN\nSan Roke 2018 jaietarako Kartel Lehiaketa\nLaudio Udaleko Kultura, Kirolak eta Jaietako Arloak onartu ditu 2018ko San Rokeren ohorezko jaietako kartel iragarkitzailea hautatuko duen XXXIX. Lehiaketako oinarri-arauak, bere heldu eta gazte adingabeen kategorietan. Aurreko edizioetan legez, lehiaketa zabalik egongo da erantsita doazen oinarriak onartu eta beteko dituen pertsona guztientzako. Originalak entregatzeko epea datorren maiatzaren 21 egunean amaituko da. Helduen kategoriako irabazleak …\nMerkataritza txartel birria\nAPILLen txartel berriarekin bere jabeak izango du doako bitarteko ziurra, eta ohiko banketxean helbideratu dezake. Bere bertute nagusiak dira tokiko merkataritzan egiten diren erosketen deskontuak eta promozioak. Edonola ere, APILLek nabarmendu nahi du herriko ostalaritza, zerbitzuen eta merkataritzaren izaera soziala, pertsonen arteko harremanak sortzen baitituzte eta bizitzen dute udalerria. Itxura aldaketa berria ospatzeko, hurrengo promozioak …\n“Zergatik zara heterosexuala?” lehiaketaren oinarriak\nLaudioko Udalak onartu ditu “Zergatik zara heterosexuala?” homofobia, lesbofobia eta transfobiaren aurkako lehiaketaren oinarriak. Kategoria eta testuak bidaltzeko modu ugari egongo da. 14 urtetik gorakoek parte har dezakete, baita Amurrio, Artziniega, Aiara, Orozko eta Urduñako udalerrikoek ere. Informazio guztia eskuragarri dago www.laudio.eus udal web atarian.\nSan Roke 2017 jaietarako Kartel Lehiaketa\nLaudio Udaleko Kultura, Kirolak eta Jaietako Arloak onartu ditu 2017ko San Rokeren ohorezko jaietako kartel iragarkitzailea hautatuko duen XXXVIII. Lehiaketako oinarri-arauak, bere heldu eta gazte adingabeen kategorietan. Aurreko edizioetan legez, lehiaketa zabalik egongo da erantsita doazen oinarriak onartu eta beteko dituen pertsona guztientzako. Originalak entregatzeko epea datorren maiatzaren 22 egunean amaituko da. Helduen kategoriako irabazleak …\n5 domina Taekwondon\nLaudioko Taekwondo klubak 5 domina lortu zituen Miribillan jokatutako Euskadiko Teknika Txapelketan otsailaren 25ean. Maider Astobizak eskuratu zuen urrezko domina, Urko Herrerok eta Olga Gutierrezek zilarrezkoak, eta Yerai Alonsok eta Eukene Pikazak brontzezkoak. Klubak nabarmendu nahi izan du ere Itxasne Gonzalezen, Gaizka Molinuevoren, Iker Pelaezen eta Ainara Vivancoren partaidetzak, finaletara heldu baitziren.\nOtsailaren 25an eta 28an ospatuko dira Laudioko inauteriak. Urtero bezala, mozorro lehiaketa egingo da larunbat arratsaldean. Bertan parte hartzeko izen ematea aurrez egin beharko da Kultur Etxean. Horretarako otsailaren 23an eta 24an 18:00etatik 20:00etara egongo da aukera, eta otsailaren 25ean, 16:00etatik 17:45era. LARUNBATA, OTSAILAK 25 18:30etan: Lezeaga kalearen parean, Lamuza kaletik, LEZEAGA SORGINAren kalejira hasiera …\nLaudioko Udalak bat egin du Euskal Herriko musika proiektuak sustatzeko «Rockein!» lehiaketarekin. Banda lehiaketaren laugarren edizioan Martxoaren 24ra arteko epea izango dute taldeek eta bakarlariek izena emateko, eta finala maiatzaren 13an izango da, Basauriko Social Antzokian. Aurtengoan, talde irabazleak EP profesionala grabatu ahal izango du, eta horren 500 kopia jasoko ditu. Oinarriak eta informazio gehiago web …\nX. Pintxo lehiaketa\nLaudioko Udalak eta ostalaritza sektoreak antolatu dute X. Pintxo Lehiaketa. Txapelketa gauzatuko dute martxoko bi asteburutan; 10ean, 11n, 12an, 17an, 18an eta 19an. Tabernek eta jatetxeek izena emateko epea zabalik izango dute urtarrilaren 20ra arte, 13:00ak arte. Hori egiteko HAZan eskaera aurkeztu beharko da edo comercio@ laudio.eus helbide elektronikora mezu bat bidalita. Lehiaketak bi kategoria izango ditu: …\nErakusleihoen XXIII. Lehiaketaren irabazleak\nTrenpeak eskuratu zuen sari teknikoa eta Monai herri-epaimahaiaren balorazioa Laudioko Erakusleihoen XXIII. Lehiaketan. Edizio horretan 19 dendek eta 757 lagunek parte hartu zuten bozak emanda. Kategoria teknikoan sarituak izan dira Tapicería Juan, Kaskibel, Aurori lencería y niños eta Perfumería Irusta. Halaber, aipamen berezia lortu zuten Kendas-ek, Almacenes Alavak eta Monaik. Barruko eta erakusleihoaren arteko koherentzia …\nLaudioko X. Pintxo Leihaketa\nAurtengoan ere, Laudio Udalak eta inguruko osatalariek udalerria animatuko dute erreferente gastronomiko bihurtuta miniaturako sukaldaritzaren bidez. Txapelketak bi kategoria izango ditu:libre prestatutako pintxorik onena eta pintxo-barrarik onena. Ostalaritza-establezimendu bakoitzak erabakiko du pintxoaren prezioa. Pintxoak dastatzeko bi asteburu izango ditugu, martxoan, zehazki, martxoaren 10,11, 12, 17, 18 eta 19an. Irabazleak aukeratuko ditu epaimahai tekniko batek, Euskal …\nEgin argazkia euskarari\nEgin argazkia Laudion merkataritza edo ostalaritza eta euskara hobekien lotzen dituenari Abenduaren 3tik abenduaren 30era Sariak Argazkirik onenari: argazki-makina bat eta 200 €-ko bonu bat Laudioko hainbat establezimendutan gastatzeko. Facebookeko lagunen artean bozkatzeko: 100 €-ko bonu bat Laudioko hainbat establezimendutan gastatzeko. Parte-hartzaileek Laudion merkataritza edo ostalaritza eta euskara lotzen dituen ARGAZKIA egin beharko dute, eta …\nJimena Tombelle, Olentzero eta Mari Domingiren kartelaren egilea\n130 parte-hartzaile egon dira Olentzero eta Mari Domingiren jaia iragartzeko Kartel Lehiaketan. Bost pertsona saritu dituzte Laudioko ikastetxeek eta Basalarrina elkarteak antolatutako txapelketan: Jimena Tombelle Serdio (9 urte), Axular Martínez Sánchez (8 urte), Markel Cortés Molina (8 urte), Naia Saratxaga Goitia (7 urte) eta Aitzol Moya Oliver (11 urte). Kartelean Jimena Tombelle Serdioren marrazkia jarriko …\nLaudioko erakusleihoen lehiaketa\nBeste urte batez eta dagoeneko 23 dira Laudioko erakusleihoen lehiaketa antolatzen dela. Abenduaren 9tik 20ra bitartean, lehiaketako erakusleihoez gozatu eta gustukoen aldeko bozka emateko aukera egongo da. Horretarako Zuin honetan agertzen den bozketa txartela APILLek (Zumalakarregi, 33) duen bulegoko postontzian entregatu beharko da. Botoa emateko epea abenduaren 17an bukatuko da. Lehiaketa honetan 50 euroz kargatutako 3 txarteletik bat …\nLaudioko herritarrek parte hartu ahalko dute Laudioko eta Aiarako erakusleiho lehiaketetako bozketetan abenduaren 9tik 20ra arte. Bete behar diren kupoiak eskuratuko dira APILL aldizkarian edo hurrengo Zuinean. Gainera, partehartzaileen artean zozketatuko dituzte 3 txartel 50 euroko balioarekin eta elkarteko saltokietan trukatzeko parada egongo da. Halaber, azaroaren bukaeran eta abenduaren hasieran APILLeko saltokietan banatuko dute “Laudio merkataritza eta …


Bea etorri zaigu, HGK izan ondoren gaitasunak gara daitezkeenaren erakusgarria | Red Menni\nBea etorri zaigu, HGK izan ondoren gaitasunak gara daitezkeenaren erakusgarria\nERREHABILITAZIO PROGRAMA INTENTSIBOA AMAITUTA, ARLO GUZTIETAN IKASTEN JARRAITZEN DUELA IKUSTEAK POZA HANDIA EMATEN DIGU\nBearen familia azterketa oftalmologiko bat egitera etorri zen Bilbora, eta Bilbon zegoela aprobetxatuz, duela lau urte neskarekin lan egin zuen haur errehabilitazioko taldea bisitatu zuen.Ezusteko atsegingarria izan zen denentzat, Irma García fisioterapeutarentzat eta Ángela Fdez. de Corres logopedarentzat bereziki, hainbat saiotan lan egin dutelako berarekin.\nBeak orain zazpi urte ditu eta auto batek bi urterekin harrapatu zuen.Istripuaren ondorioz hilabete bat egon zen koman, eta ikusmena eta mugikortasuna galdu zituen. “Eskuineko tetraparesia espastikoa” diagnostikatu zioten.\nUrtebete eta erdiko errehabilitazio programari esker, zenbait astetan sei eta hamar ordu ematen zituela Bizkaiko hiriburuko Aita Menni Neuroerrehabilitazio Zentroan (CENER), Beak ikusmenaren parte bat berreskuratu zuen, eta enborra eta garunaren nolabaiteko kontrola ere lortu zuen. Bestalde, zenbait hitz esateko gaitasuna eskuratu zuen. Neska hau ezin zen ezta eserita egon ere, baina eskuak erabiltzen, katuka ibiltzen, bakarrik jaten eta triziklo egokitu bat erabiltzen hasi zen.\nBorrokalari handia da\nBeak zailtasunak izaten jarraitzen du, noski, baina borrokalari handia da. Gaur egun, zenbait pauso laguntzarik gabe emateko gai da, eta etengabe hitz egiten du. “Fonema guztiak egiten ditu”, esan du Ángela Fdez. de Corresek. Juan Marín doktorea ere asko poztu zen Bea hain hobetuta ikustean.\nGorbeialde eskolara doa Bea, desgaitasunetan espezializatuta dagoen zentrora. Datorren ikasturtean Gasteizko Barrutia ikastolara joango da. Eskola publiko horrek gela egonkorra du behar bereziak dituzten haurrentzat, baina jolastokian eta gainerako eremuetan beste ikasleekin batera egoten dira. Horrela, desgaitasun desberdinak dituzten pertsonen arteko bizikidetza sustatzen da.\nBeak arreta handia eskatzen du; badaki nola egin eta nori eskatu. Baina Arabako ASPACE zentroaren zerbitzuen laguntzaz, eta hil eta erdiro asteburu bat emanda APDEMA elkartearekin, Bearen familia istripuaren aurretik zuen bizitza berreskuratzen ari da pixkanaka. Bere aita lanean hasi da berriro, eta ilusio handiz esan digunez, autoak urik gabe garbitzen aritzen da, modu ekologikoan. CENER zentrotik onena opa diogu familiari.


Bizkaiko dantzarien bilgune izan da Lekeitio — dantzan.eus\nHemen zaude: Hasiera › Hemeroteka › Bizkaiko dantzarien bilgune izan da Lekeitio\nGiro ezinhobean 35. Bizkaiko Dantzari eguna ospatu zuten atzo [maiatzak 15], Lekeition. Lehen orduetatik bete ziren kaleak dantza, musika eta kolorez eta iluntzerarte luzatu zen jaia.\n74 taldek hartu zuten parte Bizkaiko dantzarien jaian, 3.500 dantzari inguruk, eta eurekin bat egin zuten, ikuskizunagaz gozatzeko asmoz, hainbat ikuslek ere; guraso, senide, lagun eta dantzazaleek. Guztiek batera jarri zioten dantza giroa Lekeitiori.\nHasierako urduritasunak albo batera utzita, emozioa, ilusioa eta dantzarako gogoa izan ziren Bizkaiko Dantzari Egunean nagusi. Egun berezia izan zen dantzari guztientzat, txikientzat batez ere, denbora luzez ikasitako pausuak plazaratu zituzten-eta zoragarri.\nAtea kaletik irten ziren kalejiragaz hasi zen goizeko ekitaldia. Talde bakoitza izendatutako lekuan kokatu zen hasteko eta Lekeitioko kaleak zeharkatu zituzten kalejira alaian Independentzia plazarako bidean. Hantxe batu ziren ikusle gehienak; plaza ingurua bete-bete egin zen ekitaldi nagusirako.\nUdaletxearen aurrean, eliza ondoan, eta portura begira dantzatu zuten taldeek. Mutilen txilin hotsekin hasi zen dantzaldia eta nesken txanda ailegatu zen ondoren.\nAgintariarena, Zortzinangoa, Ezpata dantzak, banangoa, Makil Txiki, Zinta dantza… era guztietako dantzak eskaini zituzten dantzari txiki eta nagusiek eta azkenerako utzi zuten Lekeition horren esanguratsua den Kaixarranka.\nDantzarien ekitaldiagaz baina, ez zen amaitu dantzari eguneko jaia. Eguna borobiltzeko puzgarriak eta erromeria izan zituzten arratsaldean, plazan, eta dantzariez gain, herritarrak eta egunagaz gozatzera joandako guztiak oinak airean jartzeko aukeraz baliatu ziren.\nDantzariak Kaixarranka dantzatzen plazan. Argazkia: Iraitz Arantzamendi\nDantzariak dantzatzen plazan. Argazkia: Lekeitioko Udala\nJendea dantzan, arratsaldeko erromerian. Argazkia: Bizkaiko Dantzarien Biltzarra


Irekia Eusko Jaurlaritza - Gobierno Vasco :: Aitziber Beldarrain Robles - Berriak\nAitziber Beldarrain Robles ·\nErakundeen Baliabideetako zuzendaria 2020-09-10\nErakundeen Baliabideetako zuzendaria (Ogasuna eta Ekonomia) 2017-10-02 // 2020-09-09\nZuzendaritzaren zeregin nagusien artean, hurrengoak hartzen ditu: Ekonomia Itunaren eta Kupoaren ondorioz Estatuarekin ezarritako finantza-harremanak (Kupoa); Foru Aldundiekin baliabideak banatzeko sistemarekin lotutakoak (Ekarpenak, Herri Dirubideen Euskal Kontseilua); eta Autonomia Erkidegoaren, Estatuaren eta beste lurralde-erakunde batzuen artean transferitu beharreko eskumenen balorazioa.\nbeldarrain_robles_aitziber_... 100 KB (pdf)\nAitziber Beldarrain Robles - Berriak\nMondragon Unibertsitateko ikasle taldea garaile “Quizz 41, ekonomia itunari buruz zenbat dakizu?” lehiaketan\nMONDRAGON UNIBERTSITATEKO IKASLE TALDEA GARAILE “QUIZZ 41, EKONOMIA ITUNARI BURUZ ZENBAT DAKIZU?” LEHIAKETAN Talde irabazleko ikasleek 2.500 euroko txeke bat jaso dute, 2020. urteko ikasketetarako Hiru unibertsitateetako 400 ikasle inguruk parte hartu dute lehiaketaren lehen edizioan Ogasun eta Ekonomia kontseilari Pedro Azpiazuk ireki du lehiaketa. Sariak, berriz, Ogasun kontseilariorde Itziar Agirrek eta Hezkuntza Saileko Unibertsitate Koordinazio Politikako zuzendari Miren Artarazek banatu dituzte. Mondragon Unibertsitateko taldeko kideek irabazi dute “Quizz 41, Ekonomia Itunari buruz zenbat dakizu?” lehiaketaren lehen edizioa; Bilbon izan da, gaur goizean. Lehen taldeko kide bakoitzak 2.500 euroko txeke bat jaso du, 2020. urtean graduko edo graduondoko ikasketetan erabiltzeko.\nUPV/EHU, Mondragon Unibertsitate eta Deustuko Unibersitateko 400 ikaslek "quizz 41", Zenbat dakizu Ekonomia Itunaz? lehiaketan parte hartuko dute arratsalde honetan\nEusko Jaurlaritzaren bilera Galesko ordezkaritza batekin, elkarreragingarritasunari, datu-trukeari eta herritarrentzako web-zerbitzuei buruz\nOgasun eta Ekonomiako Sailburu Pedro Azpiazuk aurkeztu ditu Ekonomia Itunaren berri zabaltzeko eta sustatzeko 2019ko azaro eta abendurako aurreikusi diren jarduerak.\nCristina Uriartek eta Pedro Azpiazuk lagun izango dituzte Lakuara bisitan etorriko diren ehun ikasle inguru, ekonomia itunaren dibulgazio-ekitaldien barruan\nEuskadik bere gain hartuko du, bihartik aurrera, Transferentzien Batzorde Mistoan adostutako bi trenbide linearen titulartasuna


Pio XI.a - Wikipedia, entziklopedia askea.\nPio XI.a (latinez: Pius PP.XI), jaiotzez Achille Damiano Ambrogio Ratti (Desio, Italia, 1857ko maiatzaren 31 - Erroma, 1939ko otsailaren 10a) Eliza Katolikoko Aita Santu izan zen 1922ko otsailaren 6tik bere heriotza egunera arte.\n259. Aita santu\n1922ko otsailaren 6a - 1939ko otsailaren 10a\n← Benedikto XV.a - Pio XII.a →\n1921eko ekainaren 13a -\n1921eko ekainaren 13a - 1922ko otsailaren 6a\n← Andrea Carlo Ferrari (en) - Eugenio Tosi (en) →\n1921eko apirilaren 19a -\nElizbarrutia: Adana (en)\n1919ko urriaren 28a -\n1919ko uztailaren 3a -\nElizbarrutia: Naupactus (en)\nPoloniako Apostolic Nuncio to Poland (en)\n1919ko ekainaren 6a -\nDesio, 1857ko maiatzaren 31\nItaliako Erresuma (1861eko martxoaren 17a - 1939ko otsailaren 10a)\nVatikano Hiria, 1939ko otsailaren 10a (81 urte)\nLatin Catholic priest (en) , liburuzaina eta mendigoizalea\nOihal industriako enpresari baten semea zen. Sevesoko seminario txikian ikasten hasi zen, geroago Monza eta Milango handietara igaro zen eta, azkenik, Erromako Lombardo ikastetxean ibili zen. 1879an apaiztu zen. Hortik aurrera, Liburutegi Anbrosiarrean lan egin zuen eta teologian, filosofian eta zuzenbide kanonikoan doktoratu zen.\nSeminarioetako irakasle izan zen (teologia eta hebreera irakasle), eta 1912an Vatikanoko liburutegian hasi zen lanean. Geroago bertako buru izatera iritsi zen. 1918an Benedikto XV.ak Polonia eta Lituaniara bidali zuen, bertako berri Vatikanora eraman zezan.\nNaupactuseko artzapezpiku eta Poloniako nuntzio izendatu zuten. 1921ean Italiako elizbarruti nagusienetako baten buru jarri zuen Benedikto XV.ak, Milango artzapezpiku izendatu baitzuen.\nAita Santu izendatu zutenean, Ratti kultura handiko gizona zen, ikasketa maila oso altuak lortu zituena, eta, gainera, Vatikanoko eta Elizaren administrazioko kontuetan aditua zen. Hala ere, pastoraltza kontuetan ez zeukan hilabete gutxi batzuetako esperientzia laburra besterik.\nBere koroatzea publikoa izan zen, San Petri basilikaren kanpoaldean. Italiako batasuna burutu zenetik jendeari irekita egin zen lehen koroatzea izan zen, aurrekoak jende kopuru mugatu batek jarraitu ahal izan zituen eta.\nPio XI.ak Italia onartu zuen, 1871tik zetorren gatazkari amaiera emanez. 1929ko otsailean Mussoliniren gobernuarekin Letrango akordioak sinatu zituen. Horien ondorioz, Elizak Italiako estatu modernoa onartzen zuen, katolikoei bere zilegitasuna onartzeko eskatzen zitzaien eta Vatikano Hiria deituriko estatu berria sortu zen, Aita Santuaren menpe. Garai hartan Vatikanoak bere interesak defendatzeko faxismoaren aurrean jarrera malgua agertu zuen.\nAlemaniarekin ere konkordatua izenpetu zuen, nahiz eta 1937an Mit brennender Sorge (euskaraz Ardura biziz) deituriko entziklika kaleratu zuen. Bertan nazismoa gaitzetsi zuen, arraza, herria, estatua edo gizarteko bestelako elementuren bat jainko bihurtzea Jainkoak berak ezarritako ordenaren aurka joatea litzateke erabat.\nPio XI.a beste entziklika bat prestatzen ari zen, kasu horretan nazien antisemitismoa gaitzesteko. Baina garai horretan gaixorik eta azkenetan zegoenez gero, ez zen kaleratu.\nPio XI.aren garaia azaltzeko beste dokumentu garrantzitsua Quadraggesimo anno da, gizarte gaiei buruzko entziklika. Leon XIII.aren Rerum Novarum entziklikaren 40. urteurrenean kaleratu zuen (1931) eta bertan langile mugimenduaren aurrean Elizak zuen jarrera azaldu zuen. 1929ko krisialdi ekonomikoari erantzunez, ekonomia justizian eta karitatean oinarritu behar zela defendatu zuen, gizarte batasuna lortzeko. Merkatu askea ona zela zioen, baina ezin dela gizakien duintasuna merkatuen gorabeheren arabera aldarazi ere aipatu zuen.\nPio XI.aren hilobia San Petri basilikan\nBeste idatzi batzuetan komunismoa (Divini Redemptoris), jaiotza erregulazio artifiziala (Casti Donnubii) eta Espainiako errepublikazaleek Elizaren kontra zuten jarrera (Dilectissima Nobis) gaitzetsi zituen.\nBere agintaldian Eliza katolikoa mundu mailako eragile garrantzitsu bihurtu zen, baita alor diplomatiko eta politikoan ere. Komunikabideetan ere aurrerapausoa eman zuen Giuliano Marconiri Vatikano Irratia sortzeko agindu zionean (1931).\n1939ko otsailaren 10ean hil zen, Europarentzat eta mundu osoarentzat garai latz baten atarian. Urte bereko irailean II. Mundu Gerra hasi zen.\nWikimedia Commonsen badira fitxategi gehiago, gai hau dutenak: Pio XI.a\nAzken aldaketa 17 martxoa 2019(e)an, 23:36(e)tan\nOrriaren azken aldaketa: 17 martxoa 2019, 23:36.


De Jon Ander - mayo 12, 2008\nBeno, ba horixe. Horain uda dator eta udarekin batera denbora librea, beraz, nire blogari denbora gehiago emango diot, eta erabakin dudan gauzen artean honako hua dago: La Caverna euskaratu. Nik badakit euskaldun berri naizela, hau da, euskara ez dela nira ama-hizkuntza eta heldua naizenean ikasi dudada, heldua, zerbair esateagatik, nik euskara 4 urterekin hitz egiten nuen. Beraz, euskaldun berri naizen aldetik, mila akatz egingo ditut eta erderakadak zartuko ditut, baina espero dut zuek niri bakatzea eta nire esfortzua ontzat artezea.\nDena den, hau ez du esan nahi hemendik ahurrera dena euskaraz izango dela, baizik eta elebitarra izango dela. Horrela, nahi duenak nire bloga irakur dezake eta, aldi berean, euskarazko informazio gehiago emago dut oraindik ilun dagoen esparru honetan.\nBesterik gabe, Euskal Herrian Euskaraz


Aginagako jaietarako gazte afaritarako txartelak erosteko aukera bada oraindik - Aginaga - Noaua.eus\nAginagako jaietarako gazte afaritarako txartelak erosteko aukera bada oraindik\nNoaua Aldizkaria 2019-09-30 09:06\nIgandera arteko epea finkatu zuen Aginagako Jai Batzordeak urriaren 4ko herri afaritarako txartelak erosteko. Hilaren 11n ospatuko den gazte afaritarako lekua oraindik erreserba daiteke ordea.\nFesten errondaren azken geltokira heltzear gara; badatoz Aginagako jaiak! Urriaren 3tik 12ra aurten! Feston testuinguruan izango da zer ikusi, jan eta edana. Tartean lagun artean egiteko bi otordu nagusi; larunbat honetako (urriak 5) herri afaria frontoian. Txartelak erosteko igandera arteko epea zegoen. Txartelik geratu bada, herri afari egunean bertan salgai izango ditu Jai Batzordeak 30 eurotan.\nGazteena izan ohi da San Praixkuetako bigarren asteburua. Gaupasa egunarekin amaitu eta hasi berriz, gazte afariarekin abiatu ohi dituzte. Aurtengoa Aginaga Sagardotegian izango da, urriaren 11n. Urriaren 8ra arte erosi ahalko dira txartelak 25 eurotan Arraten eta Aitzagan.